title: Olli Aakula

text: Pääsarjauransa SM-liigassa Aakula aloitti Perttelin Peikkojen riveissä. Hän voitti joukkueen kanssa kaudella 1998 SM-hopeaa. Peikkojen ja Salon Viestin yhdistettyä toimintansa alkoi Aakula pelaamaan joukkueiden uudessa fuusioseurassa nimeltä Salon Piivolley. Salon Piivolleyssa Aakula voitti kaudella 2001 SM-pronssia, jonka jälkeen hän siirtyi Saksan Bundesliigaan ASV Dachausenin riveihin kaudeksi 2002.


title: Olli Aakula

text: Saksan Bundesliigassa Aakula nousi nopeasti sarjan tähtipelaajaksi. Kauden pelattuaan bundesligassa hän vaihtoi joukkuetta maailman parhaimpiin lukeutuvaan VfB Friedrichshafeniin kaudeksi 2003. VfB Friedrichshafenissa Aakulan kausi sujui onnistuneesti, kun hän nousi joukkueen tähtipelaajaksi. Hän johdatti joukkueen bundesliigan pronssille, ja Saksan Cupin mestaruuteen. Lisäksi joukkue pelasi hyvin maailmanarvostetuimmassa seurajoukkuekilpailussa, Mestareiden liigassa. VfB Friedrichshafen putosi lopulta puolivälierissä tiukasti. Kauden jälkeen seura tarjosi Aakulalle monivuotista jatkosopimusta, mutta hän torjui sen ja palasi kotimaahansa pelaamaan sekä keskittymään opiskeluihinsa.


title: Olli Aakula

text: Aakula teki sopimuksen Salon Piivolleyn kanssa. Hän johdatti joukkueen peräti kolmeen peräkkäiseen SM-hopeaa kausien 2004-2006 aikana. Samalla Piivolley voitti Suomen Cupin mestaruuden kaudella 2003 sekä hopeaa cupista kaudelta 2004. Kaudella 2006 Aakulan uralla tapahtui iso muutos, kun hän vaihtoi hakkurin peliroolista keskitorjujan paikalle. Vaihdon syy oli se että Piivolleylla oli kaksi huippuluokan hakkuria, mutta keskitorjuja puuttui. Pelipaikan vaihtuminen ei Aakulaa paljon haitannut sillä hän taisteli torjuntatilaston voitosta SM-liigassa kaudella 2007 sekä johdatti Piivolleyn Suomen Cupin hopealla kuten myös kaudella 2008. Kaudella 2008 Aakula voitti torjuntatilaston.


title: Olli Aakula

text: Kaudella 2009 Aakula esiintyy Vihdin Lentopallossa.


title: Olli Aakula

text: Aakula teki paluun SM -liigaan loppukaudella 2009-2010 Tampereen Isku-Volleyn paidassa. Paluu ajoittui Isku-Volleyn ja Vammalan Lentopallon välillä pelattujen puolivälierien alle. Isku-Volley voitti puolivälieräsarjan voitoin 4-1 ja jatkoi välieriin. Aakula oli yksi puolivälieräsarjan ratkaisevista pelaajista.


title: Olli Aakula

text: Suomen lentopallomaajoukkueessa Aakula on esiintynyt kausien 1999–2005 välillä pelaten 110 A-maaottelua. Nykyisin häntä ei ole maajoukkuetehtävissä nähty, sillä hän on kieltäytynyt kunniasta vedoten työelämäänsä.


title: Olli Aakula

text: Aakula on myös panostanut lentopalloa pelatessaan vahvasti myös opiskeluihin, ja hän valmistui lopulta insinööriksi vuonna 2007.


title: Toni Hannula

text: Toni Leander Hannula (s. 30. huhtikuuta 1962 Savukoski) on suomalainen kreikkalais-roomalaisen tyylin painija, joka ylsi parhaimmillaan EM-pronssille vuonna 1985 ja voitti 12 SM-mitalia, joista neljä oli kultaisia. Hän oli 1980-luvun alussa painin suurlupaus ja yksi Suomen huippu-urheilun suurimmista toivoista.


title: Toni Hannula

text: Toni Hannulan painiuran huippuhetki osui Leipzigin EM-kisoihin 1985. Tuolloin hän ylsi pronssille 90 kilon sarjassa. Sarjan lopulta voittaneelle Neuvostoliiton Igor Kaniginille Hannula hävisi selätyksellä ajassa 2.02, mutta pronssiottelussa hän voitti Puolan Andrzej Malinan pistein 3–1. Hannula paini viidenneksi EM-kisoissa 1984. Nuorten painin EM-kisoissa vuonna 1982 hän sai pronssia.


title: Toni Hannula

text: Hannula edusti Suomea Los Angelesin olympiakisoissa 1984. Siellä hän johti ottelussa Yhdysvaltojen Steven Fraseria vastaan pistein 2–1, kun tuomari ajoi hänet ulos matolta. Fraser voitti lopulta kultamitalin.


title: Toni Hannula

text: Hannula edusti Suomea myös MM-kisoissa. Vuoden 1983 kisoissa hän oli 13. ja 1987 kymmenes. Suomen mestaruuden Muhoksen Voittoa vuodesta 1976 edustanut Hannula voitti neljästi ja sai myös neljä hopeaa ja neljä pronssia. Ennen Muhoksen Voittoa hän edusti vuodet 1970–1975 Lapin Lukkoa.


title: Toni Hannula

text: Hannula oli vankilatuomioiden vuoksi poissa painimatoilta kahdeksan vuotta. Häntä puukotettiin vuonna 1995, mutta hän nousi harjoittelun ansiosta takaisin SM-huipulle. Hän voitti 1996 painin SM-pronssia ja 1997 SM-hopeaa.


title: Toni Hannula

text: Toni Hannula tuomittiin 12. joulukuuta 2007 Oulun käräjäoikeudessa törkeästä ryöstöstä 3,5 vuoden ehdottomaan vankeuteen. Hän oli elokuussa 2007 pakottanut rikostoverinsa Arto Saarilammen kanssa erään oululaismiehen luovuttamaan pankkitilin tunnusluvun. Vaatimusta tehostaakseen miehet olivat murtaneet uhriltaan yhden sormen sekä katkaisseet kaksi vasemman käden sormea keskinivelen kohdalta. Saarilampi sai yli viisi vuotta vankeutta.


title: Toni Hannula

text: Hannula teki paluun kilpamolskille 52-vuotiaana toukokuussa 2014 Oulussa pidetyissä SM-kisoissa. Hän osallistui 98 kg:n sarjaan, vaikka painoi vain 92 kg, ja voitti kisoissa yhden ottelun.


title: Toni Hannula

text: Hannula työskentelee Oulun kaupungin palveluksessa urheilukiinteistöjen hoitajana. Hänellä on viisi lasta ja yksi lapsenlapsi.


title: Demigod

text: Demigod on Loimaalla vuonna 1990 perustettu death metal -yhtye. Heidän ensimmäistä albumiaan, 1992 julkaistua "Slumber of Sullen Eyesia", pidetään yhtenä merkittävimmistä suomalaisista death metal -julkaisuista, ja yhtye saavuttikin sen myötä kohtalaista huomiota myös Euroopassa. Yhtye hajosi vuonna 1994, ja se herätettiin toimintaan taas 1998.


title: Demigod

text: Yhtyeen musiikin tyyli on kehittynyt ensimmäisen albumin jälkeen astetta aggressiivisempaan ja thrash metal -tyylisempään suuntaan.


title: Demigod

text: Yhtyeen hajoamisesta 9. marraskuuta 2008 annettiin tiedote sen kotisivuilla.


title: Demigod

text: Elokuussa 2010 yhtye teki lyhyen paluun soittamalla livenä debyyttialbuminsa kokonaisuudessaan sekä myös vanhempaa materiaalia. Laulajana tilaisuudessa toimi yhtyeen alkuperäinen laulaja Esa Lindén.


title: Ismo Kamesaki

text: Ismo Isamy Kamesaki (s. 3. helmikuuta 1970 Kuusankoski) on suomalainen kreikkalais-roomalaisen tyylin painija, joka ylsi parhaimmillaan EM-mitalistiksi vuonna 1989.


title: Ismo Kamesaki

text: Ismo Kamesakin painiuran huippuhetki oli Oulun EM-kisoissa 1989, jolloin hän ylsi hopealle 52 kilon sarjassa. Hänen finaalivastustajansa oli kuuro jugoslavialainen Senad Rizvanovic. Kamesaki sijoittui yhteensä viisi kertaa EM-kisoissa kymmenen parhaan joukkoon. EM-hopea toi hänelle myös vuonna 1989.


title: Ismo Kamesaki

text: Olympiakisoissa Kamesaki paini seitsemänneksi Barcelonassa 1992. Hän voitti ensin Ranskan Serge Robertin pistein 3–1, sitten Iranin Majid Jahandidehin 6–0 ja toisen päivän aamupaineissa hallitsevan maailmanmestarin, Kuuban Raul Martinezin jatkoajalla 4–2. Seuraavaksi hän kuitenkin hävisi Romanian Valentin Rebegealle 0–7 ja kolmantena päivänä Etelä-Korean Min Kyung Kapille 2–10. Sijoitusottelussa vastustaja oli Senad Rizvanovic, jonka Kamesaki voitti pistein 2–1.


title: Ismo Kamesaki

text: MM-kisoihin Kamesaki osallistui neljä kertaa, viimeksi 63 kilon sarjassa Gävlessä 1998, mutta menestystä ei tullut.


title: Ismo Kamesaki

text: Suomen-mestaruuksia Voikkaan Viestiä edustanut Kamesaki voitti neljä kappaletta.


title: Pia Perkiö

text: Pia Eira Anneli Perkiö (s. 1. joulukuuta 1944, Hämeenlinna) on suomalainen runoilija ja kirjailija. Hän on myös toiminut diakonina ja toimittajana. Perkiö on kirjoittanut elämäkertateoksia ja tietokirjoja sekä kertomuksia lapsille ja nuorille. Hän on myös sanoittanut musiikkiteoksia, laulusarjoja ja lauluja. Perkiö on sanonut, että erityisesti lastenmusiikin ja uskonnollisen musiikin sanoitukset ovat lähellä hänen sydäntään.


title: Henry Bellmon

text: Henry Louis Bellmon (3. syyskuuta 1921 – 29. syyskuuta 2009) oli yhdysvaltalainen republikaanisen puolueen poliitikko. Hän toimi Oklahoman kuvernöörinä vuosina 1963–1967 ja 1987–1991 sekä istui Yhdysvaltain senaatissa vuosina 1969–1981.


title: Henry Bellmon

text: Bellmon syntyi Oklahomassa. Hän valmistui Oklahoman osavaltionyliopistosta (silloiselta nimeltään Oklahoma Agricultural and Mechanical College) ja palveli vuosina 1942–1946 Yhdysvaltain merijalkaväen luutnanttina. Hän osallistui muun muassa Iwo Jiman maihinnousuun ja sai The Legion of Meritin ja Silver Starin. Hän aloitti heti sodan jälkeen poliittisen uransa ja nousi lopulta Oklahoman ensimmäiseksi republikaanikuvernööriksi sitten vuoden 1907.


title: Henry Bellmon

text: Bellmon tuli valituksi Yhdysvaltain senaattiin vuosina 1968 ja 1974, mutta ei ollut ehdolla enää kolmannelle kaudelle vuonna 1980. Hän vetäytyi Oklahoman aktiivisesta politiikasta toisen kuvernöörikautensa päätyttyä vuonna 1991.


title: Henry Bellmon

text: Bellmon sairastui Parkinsonin tautiin ja kuoli vuonna 2009, 88-vuotiaana. Hän oli naimisissa kahdesti ja hänellä oli kolme tytärtä.


title: Princess Alice and the Broken Arrow

text: Princess Alice and the Broken Arrow on Magnumin neljästoista studioalbumi, joka julkaistiin 23. maaliskuuta 2007.


title: Princess Alice and the Broken Arrow

text: Kaikki kappaleet on säveltänyt ja sanoittanut Tony Clarkin.


title: Mieko Harada

text: Mieko Harada ( "Harada Mieko", s. 26. joulukuuta 1958 Tokio, Japani) on japanilainen näyttelijä. Hän on näytellyt Lady Kaedenia Akira Kurosawan Oscar-palkitussa elokuvassa "Ran" sekä Okin-nimistä prostituoitua Nippon Akademī -palkitsemassa sivuroolissa elokuvassa "Sateen jälkeen".


title: Mieko Harada

text: Harada on ollut naimisissa näyttelijä Ryō Ishibashin kanssa vuodesta 1987 lähtien, ja heillä on kolme lasta.


title: Timo Niemi

text: Timo Tapani Niemi (s. 16. maaliskuuta 1966) on entinen suomalainen kreikkalais-roomalaisen tyylin painija, joka ylsi parhaimmillaan EM-mitalistiksi.


title: Timo Niemi

text: Timo Niemi edusti Suomea kahdesti olympiakisoissa. Soulissa 1988 hän ei sijoittunut lähellekään kärkeä, mutta Barcelonassa 1992 hän paini 82 kilon sarjassa viidenneksi ollen kisojen paras suomalaispainija. Arvokisamitalistiksi Niemi kohosi Kolbotnin EM-kisoissa 1988, joissa hän saavutti pronssia. Rooman MM-kisoissa 1990 hän ylsi pronssiotteluun mutta joutui siinä ulosajetuksi.


title: Timo Niemi

text: Suomen mestaruuksia Tainionkosken Tähteä edustanut Niemi voitti neljä kappaletta.


Computer and Internet Protocol Address Verifier on yhdysvaltalainen tietokoneohjelma, joka asettaa tietokoneelle troijalainen-tietokoneviruksen, joka rekisteröi tietokoneen käyttämän yhteyden IP:n ja verkkokortin MAC:n, listan koneen käytössä olevista ohjelmista sekä Windows-käyttöjärjestelmään talletetun käyttäjänimen sekä käyttäjäorganisaation.


title: Computer and Internet Protocol Address Verifier

text: FBI jäljitti ohjelman avulla yhdysvaltalaisen Josh Glazebrookin asettamalla tietokoneviruksen MySpaceen Timberlinebombinfo-nimiseen käyttäjäprofiiliin United States District Court (Western District of Washington) -tuomioistuimen päätöksellä 12. kesäkuuta 2007.


text: Pommiuhkauksia oli lähetetty gmail.com -osoitteista:


text: Tietoa siitä, käytettiinkö myös gmailin keräämiä tietoja ei ole.


title: Nina Terno

text: Nina Terno (31. toukokuuta 1935 Viipuri – 3. joulukuuta 2003 Helsinki) oli suomalainen kuvanveistäjä, kuvataiteilija ja soitonopettaja.


title: Nina Terno

text: Viipurissa asunut Terno joutui talvisodan sytyttyä evakkomatkalle, jonka aikana hän asui eri puolilla Suomea, kunnes hänen perheensä kotiutui Tampereelle. Siellä hän myös kävi koulunsa. Taideopintoja Terno suoritti Suomen Taideakatemian koulussa 1955–1959, mutta hän opiskeli kuvataiteiden ohella myös musiikkia Sibelius-akatemiassa vuosina 1955–1957. Terno toimi 1960-luvulla pianonsoiton opettajana Hämeenlinnassa ja kaupungin musiikkiopistossa. Hän oli naimisissa näyttelijä Veli-Matti Kaitalan kanssa.


title: Nina Terno

text: Terno tuli vuodesta 1960 lähtien tunnetuksi eläinveistoksistaan, kuten hevosista, mutta ei tavoitellut niissä naturalistisia piirteitä. Niissä on päinvastoin tyyliteltyjä ja kubistisiakin teemoja, kuten ns. negatiivisia muotoja eli esimerkiksi että kuperat pinnat on kuvattu koverina. Myöhemmin hänen toinen tärkeä aiheensa oli riisuuntuva nainen. Terno teki myös muotokuvia, mitaleita ja muistorahoja.


title: Louisa Hanoune

text: Louisa Hanoune (, s. 1954) on algerialainen poliitikko. Hän on trotskilaisen Työväenpuolueen johtaja ja oli vuonna 2004 ensimmäinen naispuolinen presidenttiehdokas Algerian historiassa. Hän sai prosentin äänistä.


title: Louisa Hanoune

text: Hanoune syntyi Jijelissä. Hän joutui kahteen otteeseen vangituksi ennen monipuoluejärjestelmän käyttöönottoa vuonna 1988. Algerian sisällissodan aikana 1990-luvulla Hanoune oli yksi harvoja opposition edustajia parlamentissa. Puolueensa kannattamista sekulaarisista arvoista huolimatta hän vastusti hallituksen islamisminvastaista linjaa. Hän oli 13. tammikuuta 1995 mukana allekirjoittamassa "Sant'Egidion toimintaohjelmaa", jolla sisällissota pyrittiin saattamaan päätökseen.


title: Louisa Hanoune

text: Hanoune on koulutukseltaan juristi ja aloitti poliittisen uransa huomattavana naistenoikeusaktivistina.


title: Suuri yhtenäisepookki

text: Suuri yhtenäisepookki () kosmologiassa spekulatiivinen alkuräjähdyksen varhainen vaihe, jota kuvaa mahdollisesti suuri yhtenäisteoria. Se seuraa heti Planckin epookin jälkeen ja kestää aikavälin 10-10 sekuntia jälkeen alkuräjähdyksen. Jos epookin aikaisen suuren yhtenäisenergian formula_1 arvioidaan olleen luokkaa 10 GeV olisi vastaava lämpötila suurempi kuin 10 K.


title: Suuri yhtenäisepookki

text:
Epookin nimi tulee siitä, että sen aikana kolmen perusvuorovaikutuksen neljästä arvellaan olleen yhdentyneenä yhdeksi sähköydinvoimaksi.
Yhdentyneet vuorovaikutukset olivat sähkömagnetismi, heikko vuorovaikutus, ja vahva vuorovaikutus. Gravitaatio erkaantui näistä Planckin epookin lopussa. Suuren yhtenäisepookin aikana fysikaaliset ominaisuudet kuten massa ja varaus olivat merkityksettömiä.


title: Suuri yhtenäisepookki

text: Suuri yhtenäisepookin päättyessä noin 10 sekuntia alkuräjähdyksen jälkeen tapahtui monta merkittävää asiaa. Vahva vuorovaikutus erkani muista vuorovaikutuksista. Tässä vaiheessa saattoi tapahtua myös baryonigeneesi, joka mahdollisti baryonisen aineen ylimäärän suhteessa antiaineeseen. Lopuksi tapahtui jonkinlainen faasimuutos, josta seurasi seuraava inflatorinen epookki.


title: Akira Terao

text: Paras miesnäyttelijä


title: Suomen suuriruhtinaskunnan valtiopäivät

text: Suomen suuriruhtinaskunnan valtiopäivät olivat Suomen suuriruhtinaskunnan lakia säätävä elin. Ne olivat muodoltaan nelisäätyiset säätyvaltiopäivät, joilla olivat edustettuina aatelis-, pappis-, porvaris- ja talonpoikaissääty. Valtiopäivät kokoontuivat säännöllisesti muutaman vuoden välein vuosina 1863–1906. Lisäksi vuoden 1809 Porvoon valtiopäivät on yleensä laskettu osaksi samaa instituutiota. 1900-luvun alussa nelikamarinen säätyvaltiopäivälaitos alkoi olla eurooppalaisesti nähtynä vanhentunut, ja se korvattiin 1906 yksikamarisella eduskunnalla.


title: Suomen suuriruhtinaskunnan valtiopäivät

text: Ruotsin kuningaskunnassa oli siirrytty säätyvaltiopäivistä 1865 kaksikamariseen valtiopäiväjärjestykseen, joka Ruotsissa muuttui yksikamariseksi verrattain myöhään. Suomessa yksikamariseen valtiopäiväkäytäntöön siirryttiin eduskunnan ja ensimmäisten eduskuntavaalien yhteydessä 1907. Lisäksi eduskunta kokoontui joka vuosi jatkuvasti valtiopäiville eikä vain pääsääntöisesti joka kolmas vuosi niin kuin säätyvaltiopäivät Suomessa.


title: Suomen suuriruhtinaskunnan valtiopäivät

text: Suomessa ei haluttu suuria muutoksia, koska virkavaltaisuuden ajan 1809–1863 katsottiin suojelevan Suomen autonomiaa, jota venäläisestä näkökulmasta ei oltu 1809 tarkoitettu pysyväksi autonomiaksi, vaan olojen vakiinnuttamiseksi tuon ajan tapaan.


title: Suomen suuriruhtinaskunnan valtiopäivät

text: Porvoon valtiopäivät järjestettiin Suomen sodan aikana 1809. Sen jälkeen valtiopäiviä alettiin järjestää säännönmukaisesti vuodesta 1863 lähtien.


title: Suomen suuriruhtinaskunnan valtiopäivät

text: Neljä säätyä kokoontuivat kaikki erikseen. Porvoossa aatelis- ja porvarissäädyt kokoontuivat raatihuoneella, pappissääty kymnaasin talossa ja talonpoikaissääty laamanni A. F. Orraeuksen talossa. Kaikilla Helsingissä pidetyillä valtiopäivillä 1863–1906 aatelissääty saattoi kokoontua omissa tiloissaan Ritarihuoneella, joka oli valmistunut jo 1861. Aatelittomia säätyjä varten valmistui 1891 Helsinkiin Säätytalo; sitä ennen ne joutuivat kokoontumaan sekalaisissa paikoissa pääkaupungissa. Vuosien 1863–1864 ja 1867 valtiopäivillä kaikki aatelittomat säädyt saivat käyttää Ritarihuoneen tiloja; porvaris- ja pappissääty kokoontuivat siellä myös 1872 ja pappissääty vielä 1877–1878. Talonpoikaissääty kokoontui 1870-luvulla Kruununhaassa osoitteissa Mariankatu 13 ja 4, porvarissääty 1877–1878 Helsingin seurahuoneen (nykyinen kaupungintalo) ja ylioppilastalon juhlasaleissa. Vuoden 1882 valtiopäivillä kaikki aatelittomat säädyt kokoontuivat Rikhardinkadun kirjastossa (sekä talonpoikaissääty myös Polyteknillisen opiston talossa Hietalahdentorin vierellä) ja 1888 Ateneumissa. Vuoden 1885 valtiopäivillä porvarissääty käytti ylioppilastaloa ja Nylands Nationin tiloja Kasarmikadulla sekä pappissääty Yksityisen suomalaisen tyttökoulun ja talonpoikaissääty Saksalaisen tyttökoulun juhlasalia.


title: Suomen suuriruhtinaskunnan valtiopäivät

text: Ensimmäinen Suomen autonomian aikainen valtiopäiväjärjestys annettiin 1869. Muita Suomen suuriruhtinaskunnan valtiopäiviä sääteleviä normeja olivat keisarilliset julistukset 1879, 1886 ja 1897. Suomen suuriruhtinaskunnan valtiopäiväjärjestys 1869 hyväksyttiin jo valtiopäivillä 1867, ja se toi valtiopäivätoimintaan selkeyttä, koska siihen mennessä oli pääasiassa vain tulkittu Ruotsin kuningaskunnan aikaista yhdistys- ja vakuuskirjaa ja muita normeja. Kustaa III:n aikaansaama yhdistys- ja vakuuskirja oli poistanut valtiopäiviltä oikeuden valtiopäiväaloitteisiin, minkä vuoksi aloitteita oli tehtävä anomuksina hallitsijalle, käytännössä Suomen senaatille, joka vastasi hallitusta ja senaatin puheenjohtajalle, joka oli hallitsijaa vastaava ja edustava korkein virkamies Suomessa.


title: Suomen suuriruhtinaskunnan valtiopäivät

text: Valtiopäivien avaamien oli Venäjän keisarin tärkeimpiä valtiollisia toimia Suomen suuriruhtinaana. Venäjän keisarin perustuslaillisesti rajoitettu Suomen suuriruhtinuus perustui puolestaan Ruotsin vallan aikaiseen Kustaa III:n valtiosääntöön 1772 sekä yhdistys- ja vakuuskirjaan vuodelta 1789. Perusteena tälle käytettiin Aleksanteri I:n Porvoon tuomiokirkossa antamaa hallitsijanvakuutusta, jonka perusteella rakennettiin nimellisestä 1500-luvulta periytyneestä, mutta valtiollisesti merkityksettömästä Suomen suuriruhtinaskunnasta todellinen autonomia, jolla oli kansallinen armeija, oma raha sekä oma tullilaitos.


title: Suomen suuriruhtinaskunnan valtiopäivät

text: Valtiopäivillä Suomen aatelia edusti jokaisen suvun päämies. Viimeisillä varsinaisilla säätyvaltiopäivillä 1904–1905 oli 201 aateliston edustajaa. Pappissäädystä oli yleensä noin 40 edustajaa, porvaristosta noin 30–70, määrän lisääntyessä kaupungistumisen myötä säätyvaltiopäivien loppuun saakka. Talonpoikaissääty valitsi 70 valtiopäivämiestä tuomiokunnittain. Aluksi säätyvaltiopäiviä pidettiin viiden vuoden välein, mutta vuodesta 1882 alkaen kolmen vuoden välein.


title: Suomen suuriruhtinaskunnan valtiopäivät

text: Papiston edustajina piispat olivat itseoikeutettuja ja muut edustajat valittiin hiippakunnittain. V.1869 valtiopäiväjärjestyksessä säädyn edustuksellisuus laajeni siten, että yliopisto sai kaksi edustajaa ja kunkin hiippakunnan oppikoulunopettajat edustajan. Jokaisen kaupungin porvaristolla oli oikeus omaan edustajaan. Lisäksi v. 1869 valtiopäiväjärjestys antoi yli 6000 asukkaan kaupungeille oikeuden edustajaan jokaista alkavaa 6000:a asukasta kohti. Toisaalta pienet, alle 1500 asukkaan kaupungit saattoivat lähettää kulujen vähentämiseksi yhteisen edustajan. Porvarissäädyn edustajanvaalissa äänioikeutettuja ja vaalikelpoisia olivat kaupungin verollepannut porvarit, laivanvarustajat, tehtailijat, privilegioidut elinkeinonharjoittajat, talonomistajat sekä pormestarit ja raatimiehet. Kunkin äänimäärä perustui maksettuihin veroäyreihin, joskin monissa kaupungeissa enimmäisäänimäärä oli rajoitettu. Vaali oli toisin paikoin välillinen, eli perustui valitsijamiesjärjestelmään.


title: Suomen suuriruhtinaskunnan valtiopäivät

text: Talonpoikaissääty sai v.1869 valtiopäiväjärjestyksen mukaan yhden edustajansa tuomiokunnasta sen väkiluvusta riippumatta. Tuomiokuntien lukumäärän mukaisesti v. 1872 valtiopäivillä oli 56 ja vuosien 1905-1906 valtiopäivillä 64 edustajaa. Valtiopäivämiehen vaalin suorittivat valitsijamiehet, joita jokaisesta kunnasta saatiin valita yksi sekä lisäksi yksi kutakin 2000 henkikirjoitettua asukasta kohti. Valitsijamiehen vaaliin kuntakokouksessa saivat osallistua miehet, joilla oli kunnassa manttaaliin pantua maata tai jotka vuokrasivat tai pysyvällä oikeudella hallitsivat kruununtilaa tms.


title: Suomen suuriruhtinaskunnan valtiopäivät

text: Valtiopäivillä kaikki neljä säätyä kokoontuivat ja käsittelivät esityksiä erikseen. Esitys katsottiin valtiopäivien hyväksymäksi, jos se hyväksyttiin kolmessa neljästä säädystä. Kaikkien neljän säädyn hyväksyntää vaadittiin kuitenkin perustuslakiasioissa sekä suostunta-asioissa eli uusien verojen asettamisessa. Lisäksi säätyjen privilegioita koskeneissa asioissa tarvittiin sen säädyn hyväksyntä, jonka privilegioista oli kyse. Asioiden valmistelua varten valtiopäivät asettivat valiokuntia, joissa oli edustajia kaikista säädyistä. Säädyt saattoivat asettaa myös yksityisiä valiokuntia, joissa oli vain yhden säädyn edustajia. Alkuun säädyittäin erikseen tapahtuva äänestys oli käytössä myös valiokuntien sisällä, mutta vuoden 1869 valtiopäiväjärjestys poisti tämän käytännön. Sen jälkeen valiokunnissa kaikki edustajat äänestivät yhtenä joukkona. Vuoden 1869 valtiopäiväjärjestys mahdollisti myös kaikkien säätyjen yhteisistunnon eli "plenum plenorumin", jossa voitiin keskustella jostain asiasta mutta ei äänestää. Näitä yhteisistuntoja järjestettiin kuitenkin vain kahdesti säätyvaltiopäivien toiminnan aikana.


title: Suomen suuriruhtinaskunnan valtiopäivät

text: Jos säädyt hyväksyivät saman esityksen eri muotoisena, turvauduttiin yhteensovitukseksi kutsuttuun menettelyyn, jossa eri säätyjen päätökset pyrittiin jälkeenpäin sovittamaan yhteen erityisessä valiokunnassa.


title: Suomen suuriruhtinaskunnan valtiopäivät

text: Ylimääräisiä valtiopäiviä järjestettiin kahdet. Ensimmäiset ylimääräiset säätyvaltiopäivät olivat 1899, joilla pyrittiin järjestämään Suomen suuriruhtinaskunnan sotaväki Venäjän keisarikunnan sotaväen yhteyteen ilman kansallisia rajoituksia asevelvollisuudessa. Ainoa Suomen suuriruhtinaskunnan ulkoiseen palvelukseen velvoitettu joukko-osasto oli Helsingissä sijaitseva Suomen kaarti. Muut yksiköt oli tarkoitettu vain Suomen suuriruhtinaskunnan aluepuolustamiseen ilman velvollisuutta osallistua Venäjän keisarikunnan muilla alueilla tapahtuviin sotatoimiin. Venäläisten, lähinnä Venäjän sotaministeri Kuropatkinin näkökulmasta valtiopäivät eivät onnistuneet, koska valtiopäivät torjui hankkeen.


title: Suomen suuriruhtinaskunnan valtiopäivät

text: Toiset ylimääräiset valtiopäivät järjestettiin 1905–1906. Niiden tarkoituksena oli säätyvaltiopäivien lakkauttaminen ja eduskuntajärjestelmään siirtyminen eduskuntavaaleista 1907 alkaen. Uudistus toteutettiin ja säätyvaltiopäivät lakkasivat olemasta. Poikkeukseksi naisten ja vähän veroa maksavien tai veroa maksamattomien äänioikeudesta jäi kunnallinen äänioikeus, joka päätettiin muutettavaksi 1917 ja toteutui 1919 kunnallisvaaleissa ensimmäistä kertaa.


title: Suomen suuriruhtinaskunnan valtiopäivät

text: Vuosien 1905–1906 ylimääräiset valtiopäivät säätivät eduskuntauudistuksesta. Ensimmäiset eduskuntavaalit pidettiin 1907. Siitä lähtien eduskunta kokoontui joka vuosi, ja sen vuotuisista kokoontumiskausista käytettiin edelleen nimitystä valtiopäivät.


title: Suomen suuriruhtinaskunnan valtiopäivät

text: Erityisten asioiden käsittelemiseksi valtiopäivämiehet ryhmittäytyivät valiokunniksi, joiden määrä lisääntyi Suomen suuriruhtinaskunnan loppuaikoihin mennessä. Valiokuntia oli vakinaisia ja tilapäisiä, joita saatettiin perustaa vain yksiä valtiopäiviä varten laajakantoisen asian tai asiaryhmän käsittelemiseksi. Tällaisia asioita olivat muun muassa kirkkolain uudistaminen, jota varten perustettiin kirkkolakivaliokunta, sekä rautateiden rakentaminen, jota varten perustettiin rautatievaliokunta.


title: Suomen suuriruhtinaskunnan valtiopäivät

text: Koska valtiopäivillä ei ollut aluksi yhdistys- ja vakuuskirjan tulkinnan vuoksi oikeutta aloitteisiin, minkä vuoksi ainoat aloitteet saattoivat tulla Suomen suuriruhtinaalta tai Suomen senaatilta, oli valtiopäivillä sekä säätyjen yleinen valitusvaliokunta että asioiden esivalmistelua varten erikoisia valitusvaliokuntia, joita oli ainakin talonpoikaissäädyssä.


title: Suomen suuriruhtinaskunnan valtiopäivät

text: Suomen suuriruhtinaskunnan säätyvaltiopäivät ja säätyjen puhemiehet:


title: Suomen suuriruhtinaskunnan valtiopäivät

text: Vuodesta 1907 lähtien eduskunta kokoontui vuosittain valtiopäiville.


title: Jupiter (mopo)

text: Jupiter on alun perin norjalainen mopomerkki, jossa on saksalaisvalmisteinen Sachs-moottori. Suomessa myytyjen Jupiterien osat valmistettiin saksalaista moottoria lukuun ottamatta Norjassa ja mopot itsessään koottiin Suomessa koskien alun perin Øgland-merkkisiä 50-malleja.


title: Jupiter (mopo)

text: Jupiter-mopojen luksusmalli Jupiter 219 ja kevytmoottoripyöräksi luokiteltu Jupiter 220 (vaikkakin iskutilavuudeltaan vain 50 cm³) olivat alun perin saksalaisvalmisteisia Hercules-mopoja. Ruotsissa Hercules-mopo tunnettiin nimellä Prior.


title: Jupiter (mopo)

text: Jupiter-mopoja myi Suomessa muun muassa osuuskauppa.


title: Serlachius

text: Serlachius voi tarkoittaa seuraavia asioita:


title: Inflatorinen epookki

text: Inflatorinen epookki () on kosmologiassa jossain määrin spekulatiivinen alkuräjähdyksen varhainen vaihe, jota kuvaa inflaatioteoria. Se seurasi heti Suuren yhtenäisepookin jälkeen ja kesti aikavälin 10–10 sekuntia jälkeen alkuräjähdyksen. Epookin aikana tapahtui äärimmäisen nopea ekponentiaalinen laajenemisvaihe, joka laajensi kaikkeuden lineaarisia ulottuvuuksia vähintään 10-kertaiseksi (ja mahdollisesti vielä paljon enemmän) jolloin tilavuus kasvoi vähintään 10-kertaiseksi.


title: Inflatorinen epookki

text: Laajentumisen arvellaan seuranneen faasimuutoksesta edellisen suuren yhtenäisepookin lopussa 10 sekuntia jälkeen alkuräjähdyksen. Faasimuutoksen arvellaan synnyttäneen inflatoniksi nimetyn skalaarikentän, joka asettuessaan alimmalleen energia tasolle, kehitti poistovoiman, joka johti nopeaan laajenemiseen. Tämä inftaatio selittää lukuisia havaittuja kaikkeuden ominaisuuksia, jotka ovat muuten vaikeita selittää.


title: Inflatorinen epookki

text: Inflatorisen epookin arvellaan loppuneen noin 10–10 sekuntia jälkeen alkuräjähdyksen. Nopean laajenemisen seurauksena suuresta yhtenäisepookista säilyneet alkeishiukkaset olivat hyvin tasaisesti jakautuneena kaikkeuteen. Inflaton-kentän valtaisan potentiaalienergian vapauduttua inflatorisen epookin lopussa syntyi kaikkeuteen tiheä ja kuuma kvarkki-gluoniplasma ja sähköheikkoepookki alkoi.


title: Lex Leppänen

text: Lex Leppänen oli työministeri Urpo Leppäsen Kalevi Sorsan IV hallituksen aikana esitelty työllisyyslaki, joka hyväksyttiin maaliskuussa 1987. Laki määräsi, että kuntien oli järjestettävä töitä tietyn ajan työttömänä oleville henkilöille. Laki perustui SDP:n työvoima-asioihin erikoistuneen kansanedustaja Heikki Rinteen kehittämään niin sanottuun Rinteen malliin. Sorsan IV hallitus oli punamultahallitus, johon SMP otettiin mukaan SDP:n toivomuksesta.


title: Lex Leppänen

text: Hyvän taloudellisen tilanteen ansiosta työllisyyslaki poisti merkittävässä määrin työttömyyttä. Laista jouduttiin luopumaan 1990-luvun alussa, koska sen toimeenpano olisi vaatinut valtiolta työttömyyden moninkertaistuttua niin suuria varoja, ettei siihen katsottu enää olevan varaa.


title: Herman Rarebell

text: Herman Rarebell (oikealta nimeltään Hermann Erbel s. 18. marraskuuta 1949 Saarbrücken) tunnetaan parhaiten Scorpionsin rumpalina vuodesta 1977 vuoteen 1995, kahdeksalla studioalbumilla. Hän oli tärkeä säveltäjä yhtyeen historiassa ja on kirjoittanut kappaleita, muun muassa ”Another Piece of Meat”, ”Falling in Love”, "Savage Amusementin" toisen singlen ”Passion Rules the Game” sekä klassikot ”Rock You Like a Hurricane”, ”Make It Real”, ”Blackout”, ”Dynamite”, ”Arizona”, ”Bad Boys Running Wild” ja ”Don’t Stop at the Top”.


title: Herman Rarebell

text: Vuonna 1982 Rarebell julkaisi ensimmäisen sooloalbuminsa "Nip in the Bud". Hän oli Scorpionsin jäsenistä ensimmäinen, joka julkaisi sooloalbumin ollessaan edelleen yhtyeessä mukana.


title: Anton Salviander

text: Anton Salviander (1873 Kemiö – 1939 Turku) oli Turussa vaikuttanut rakennusmestari, joka oli turkulaisen jugend-rakentamisen pioneereja ja joka suunnitteli Turkuun useita jugendtaloja. Salvianderin rakennuksia on säilynyt runsaasti Port Arthurin eli Portsan kaupunginosassa ja kourallinen muualla Turussa.


title: Anton Salviander

text: Salviander syntyi Kemiössä. Hän valmistui Turun teollisuuskoulusta rakennusmestariksi vuonna 1896. Työskenneltyään aluksi Hangossa hän aloitti vuonna 1897 Turun kaupunginarkkitehti Arthur Kajanuksen toimistossa. Kajanuksen kuoltua Salviander jatkoi yksityisenä rakennussuunnittelijana ja urakoitsijana vuodesta 1904. Salviander otti aktiivisesti osaa yhteiskunnalliseen vaikuttamiseen. Hän oli sekä Turun kaupunginvaltuuston että kirkkovaltuuston jäsen.


title: Anton Salviander

text: Salviander lähestyi jugendtyyliä jo vuonna 1899 valmistuneella Sairashuoneenkatu 1:ssä sijaitsevalla puutalolla, jota koristaa korkea jugendissa suosittu kulmatorni. Monet arkkitehdit alkoivat suosia näitä piirteitä vasta tämän jälkeen, joten Salvianderia voidaan hyvin pitää jugendin uranuurtajana. Kaiken kaikkiaan Salviander suunnitteli Port Arthuriin 18 puujuugendin taloa.


title: Anton Salviander

text: Myös Turun itäisissä osissa on ollut runsaasti Salvianderin kaksikerroksisia jugendtaloja, joista suurin osa on kuitenkin purettu. Jäljelle ovat jääneet Sirkkalankatu 18:ssa sijaitseva puutalo vuodelta 1902, Sirkkalankatu 9:ssä sijaitseva kivi-puutalo vuodelta 1911 ja Uudenmaankatu 15:n kivirakennus vuodelta 1908. Viimeksi mainitun arvo on merkittävä, sillä se on ainoa jäljellä oleva Salvianderin suunnittelema kivirakennus.


title: Jordin Sparks

text: Jordin Brianna Sparks (s. 22. joulukuuta 1989 Phoenix, Arizona) on yhdysvaltalainen pop- ja R&B-laulaja. Hän toimii välillä myös mallina. Sparks nousi kuuluisuuteen voitettuaan kuudennen kerran järjestetyn American Idol -kilpailun 23. toukokuuta 2007. Hän voitti kilpailun ollessaan vain 17-vuotias, mikä tekee hänestä nuorimman American Idol -voittajan.


title: Jordin Sparks

text: Sparks syntyi Phoenixissa, Arizonassa vanhemmilleen Jodi Weidmann-Sparksille ja Phillippi Sparksille. Hänellä on pikkuveli nimeltä PJ (Phillippi Sparks, Jr.), joka myös isänsä tavoin pelaa jalkapalloa. Lyhyesti kerrottuna Sparks lähti Ridgewoodiin, New Jerseyhin ja kävi koulun "Orchard Elementary School". Kun Sparks sitten lähti New Jerseystä ollessaan kahdeksannella luokalla, hän kävi koulun nimeltä "Northwest Community Christian School" joka sijaitsee Phoenixissa, Arizonassa. Tämän koulun jälkeen Sparks kävi koulua "Sandra Day O'Connor High School" vuoteen 2006, kunnes alkoi saada kotiopetusta, jotta voisi keskittyä paremmin laulamiseen. Sparks on evankelinen. Hän kiittää vanhempiaan ja Luojaa voitostaan "American Idolissa". Hän käyttää siveyssormusta muistuttaakseen voimakkaasta tahdostaan pysyä neitsyenä ennen avioliittoa. Sparks on myös esiintynyt "World"-lehden sekä "Evangelical Christian news" -lehden kannessa. Sparks voitti palkinnon kategoriassa "vuoden paras nuori artisti" Arizonassa. Ennen "American Idolia" Sparks osallistui moniin kykyjenetsintäkilpailuihin.


title: Jordin Sparks

text: Vuoden 2006 kesällä Sparks koe-esiintyi kaksi kertaa "American Idoliin", kerran Los Angelesissa (koe-esiintyi vain tuottajille) ja uudelleen Seattlessa. Seattlessa tehty koe-esiintyminen nähtiin televisiossa Yhdysvalloissa 27. tammikuuta 2007. Tämän ansiosta Sparks sai "kultaisen lipun", jolla pääsi jatkamaan Hollywoodiin. American Idolin tuomari Randy Jackson totesi, että "Kiharatukkainen tyttö voittaa tänä vuonna." Ohjelman aikana Sparks sai aidon fanisivun, joka tunnetaan myös nimellä "Sparkplugs" (heillä oli jopa oma virallinen fanisivusto). 23. toukokuuta 2007 Sparks nimettiin American Idolin kuudennen tuotantokauden voittajaksi. Hän on tähän asti nuorin voittaja American Idolin historiassa.


title: Jordin Sparks

text: Sparks esiintyi kahdesti "American Idolin" seitsemännessä tuotantokaudessa, yhden kerran ohjelmassa "Idol Gives Back" toisen singlensä duettona Chris Brownin kanssa, kappaleen "No Air" ja toisen kerran 21. toukokuuta 2008 kappaleen "One Step at a Time" American Idolin finaalissa. Hän esiintyi myös 13. toukokuuta 2009 American Idolin kahdeksannella tuotantokaudella.


title: Jordin Sparks

text: Sparksin debyyttialbumi "Jordin Sparks" julkaistiin 20. marraskuuta ja 27. marraskuuta 2007. Albumi sai pientä kritiikkiä, mutta kriitikot totesivat myös, että levy tulee joka tapauksessa auttamaan häntä menestymään urallaan.


title: Jordin Sparks

text: Levyn ensimmäinen single oli "Tattoo" se julkaistiin Yhdysvaltojen radioissa 27. elokuuta 2008. Single oli levyn ensimmäinen, joka sijoittui top 10 -listalle.


title: Jordin Sparks

text: "Tattoon" jälkeen kävi kuumaa keskustelua, kun Sparks oli kysynyt fanisivuillaan, mikä voisi olla seuraava levyn single. Ehdotuksia tuli monia, kuten "No Air", "Freeze", "One Step at a Time," tai "Shy Boy". 3. helmikuuta 2008 virallistettiin, että "No Air" on voittanut äänestyksen ja sitä valmisteltiin radiokuntoon. Kappaleesta tuli hitti jo ennen kuin sitä oli edes virallistettu singleksi, ja pääsi kolmannelle sijalle Billboard Hot 100 -listalla, jossa se pysyi samalla sijoituksella neljä viikkoa. 3. kesäkuuta 2008 "No Air" julkaistiin 'Now That's What I Call Music Vol. 28' -levyllä, joka sisälsi 19 muuta hittiä vuodelta 2008. Hän esitti kappaleen "No Air" Chris Brownin kanssa 10. huhtikuuta 2008 ohjelmassa "Idol Gives Back".


title: Jordin Sparks

text: "One Step at a Time" oli kolmas single levyltä ja julkaistiin virallisesti Yhdysvalloissa 10. kesäkuuta 2008. Kappale sijoittui melko hyvin: se oli kahdenkymmenen parhaan joukossa Billboard Hot 100 -listalla ja viiden parhaan joukossa Pop 100 -listalla. Sparks esiintyi livenä ohjelmassa "Good Morning America" ja Canadian Idolissa, joka myös mainosti kappaletta "One Step At A Time".


title: Jordin Sparks

text: Sparksin toisella albumilla odotetaan olevan korkeammat tavoitteet ja parempi tuotanto kuin hänen ensimmäisellä levyllään, josta julkaistiin neljä singleä ja joka menestyi myös erinomaisesti. Sparks kertoi eräässä haastattelussa vuonna 2008, että hän suunnittelee yhteistyötä Jesse McCartneyn ja Ryan Tedderin kanssa uudella albumillaan. Sparks on myös paljastanut, että tuleva levy tulee sisältämään enemmän R&B:tä ja tanssimusiikkia ja kuulostaa hieman "Beyoncén ja Rihannan risteykseltä." Sparks kertoi MySpacessa, että hän on "studiossa ja kirjoittamassa hienoja biisejä!" Hän kertoi myös HollyscoopTV:lle, että hän on puhunut Leona Lewisin kanssa ja he kirjoittavat kappaleen, jonka aikovat laulaa albumilla dueettona.


title: Jordin Sparks

text: Sparks esitti uuden kappaleensa 'Faith' vieraillessaan presidentti George W. Bushin luona, minkä hän kirjoitti itse. Joko se ei ole vielä kokonaan valmis tai sitä ei ole kirjoitettu toiseen albumiin tai se ei tule olemaan albumilla ollenkaan. Eräässä haastattelussa vuonna 2008 Sparks kertoi uutisia liittyen hänen korkeasti odotettuun uuteen levyynsä. Hän paljasti että levy julkaistaan myöhään talvella tai aikaisin kesällä. Ennen haastattelua Sparks kertoi, että oli saanut kokonaan valmiiksi jo yhdeksän laulua. Hän kertoi että haluaisi tehdä noin 25 albumille tarkoitettua lauluvaihtoehtoa, joista valittaisiin 14 kappaletta viralliselle albumille.


title: Jordin Sparks

text: 18. toukokuuta 2009 Jordin kertoi että on valmistanut 30 kappaletta joista valita. Sparks keroi myös, että hän työskentee joidenkin samojen kasvojen ja firmojen kanssa toisella levyllä kuin ensimmäisellä levyllään, kuten: Stargate, Dr. Luke, Max Martin, Claude Kelly, Lucas Secon ja Toby Gad. On myös varmistettu että Jesse McCartney tulee olemaan mukana Sparksin uudella albumilla. Sparks esitteli eräässä radiohaastattelussa neljä uutta lauluaan: "Let It Rain", "Walking On Snow", "Faith", "Paper Cut" mitkä ovat kaikki lauluja, jotka todennäköisesti tulevat olemaan mukana virallisella albumilla.


title: Jordin Sparks

text: Ensimmäinen single on jo julkaistu keseiseltä levyltä. Ensimmäisen singlen nimi kantaa myös albumin nimeä eli "Battlefield", Jordin esitti kyseisen kappaleen American Idolin kahdeksannen kauden Top 3 -jaksossa 13. toukokuuta mikä lähetetään radioihin 25. toukokuuta 2009. Kyseiselle kappaleelle on jopa kuvattu musiikkivideo Los Angelesissa. Philip, joka kuvasi myös Sparksin videon, on ohjannut myös muun muassa näille musiikkivideoita: Beyoncé Knowles, Kelly Rowland ja Jay-Z. Jordin kuvasi videon 13. toukokuuta 2009 ja kuvaukset loppuivat 14. toukokuuta 2009. 24. toukokuuta 2009 Jordin lähti Eurooppaan pikkuveljensä PJ:n kanssa ja aloitti uuden singlensä mainostamisen.


title: Jordin Sparks

text: Albumin julkaisupäivä on asetettu päivämäärälle 21. heinäkuuta 2009. 10. toukokuuta Sparks meni kuvauksiin ottamaan kuvia tulevan albuminsa kantta varten.


title: Jordin Sparks

text: 31. heinäkuuta 2009 avasi kaksi Jonas Brothersin konserttia Monterreyssa, Nuevo Leonssa sekä Mexicossa yhdessä korealaisyhtyeen The Wonder Girlsin kanssa.


title: Jordin Sparks

text: 9. elokuuta 2009 Sparks nähtiin vuoden 2009 Teen Choice -palkintogaalassa Los Angelesissa, Kaliforniassa.


title: Jordin Sparks

text: 14. elokuuta 2009 julkistettiin tieto, että Sparks liittyy mukaan "The Circus Starring Britney Spears" -kiertueelle erityisvierailijaksi. Hän ei kuitenkaan esiintynyt kaikilla kiertueilla. 25. elokuuta 2009 ilmoitettiin että Sparks tulee olemaan osa vuoden 2009 VH1 Divas -kiertuetta. Tämä tapahtui 17. syyskuuta 2009. Hän esitti kappaleensa S.O.S. (Let the Music Play) show’ssa, mikä on hänen toinen singlensä uudelta albumiltaan. Hän esitti sen dueettona yhdessä Martina McBriden kanssa.


title: Jordin Sparks

text: Myöhään lokakuussa Sparks aloitti lyhyen mainostavan kiertueen Euroopassa.


title: Jordin Sparks

text: Jordin teki myös ensimmäisen kokeilunsa näyttelijänä Disney Channelin televisiosarjassa "Viiden tähden merielämää", jossa hän teki virailevan esiintymisen ja oli oma itsensä.


title: Jordin Sparks

text: 23. lokakuuta australialainen artisti Guy Sebastian julkisti uuden singlensä "Art of Love", missä esiintyy myös Sparks. Sebastian, joka kirjoitti kappaleen Sparksille, matkusti New Yorkiin levyttääkseen kappaleen Sparksin kanssa. Kuten Sparks, Guy Sebastian on voittanut Australian Idolin, mutta ensimmäisen tuotantokauden. 3. marraskuuta 2009 Sebastian ja Sparks kuvasivat singlen musiikkivideon Los Angelesissa.


title: Jordin Sparks

text: Jordin teki näyttelijädebyyttinsä Disneyn televisiosarjassa "Viiden tähden merielämää", jossa hän teki vierailevan roolin omana itsenään. 21. tammikuuta 2010 Bones-sarjan luoja Hart Hanson paljasti, että Sparks vierailisi kyseisessä rikossarjassa.


title: Sähköheikkoepookki

text: Sähköheikkoepookki on kosmologiassa alkuräjähdyksen varhainen vaihe. Se seurasi heti Inflatorisen epookin jälkeen ja kesti aikavälin 10-10 sekuntia jälkeen alkuräjähdyksen. Kaikkeus oli riittävän energinen (> 100 GeV), jotta sähkömagnetismi ja heikko vuorovaikutus pysyivät yhdessä muodostaen sähköheikon vuorovaikutuksen.


title: Sähköheikkoepookki

text: Sähköheikko epokki alkoi 10 sekuntia jälkeen alkuräjähdyksen, kun inflatonin potentiaalienergia vapautui muodostaen tieheän ja kuuman kvarkki-gluoniplasman. Energiaa riitti eksoottisten hiukkasten kuten W- ja Z -bosonien ja Higgsin bosonien syntymiseksi. Kun kaikkeus laajeni ja viileni noin hetkellä 10 sekuntia W- ja Z-bosonien syntyminen lakkasi ja jäljelle jääneet W- ja Z-bosonit hajosivat nopeasti sekä heikko vuorovaikutus muuttui lyhyen kantaman vuorovaikutukseksi, seurasi kvarkkiepookki.


title: Sähköheikkoepookki

text: Sähköheikkoepookki on aiempia vaiheita vähemmän spekulatiivinen, sillä sen tapahtumia voidaan jäljitellä hiukkaskiihdyttimillä. W- ja Z-bosonien olemassaolo on osoitettu muita sähköheikon teorian ennustuksia on kokeellisesti varmennettu.


title: Ville Juntura

text: Ville Juntura (26. maaliskuuta 1988) on toisen polven suomalainen lentopalloilija, takavuosien huippulentopalloilija Matti Junturan poika. Kesällä 2014 Juntura teki ensiesiintymisensä miesten lentopallomaajoukkueessa ja kaikkiaan hän on pelannut 36 A-maaottelua. Juntura on pelannut Raision Loimun riveissä Mestaruusliigassa kaudesta 2014–2015 lähtien. Kauden 2016–2017 jälkeen hän on pelannut pääsarjassa 316 ottelua.


title: Ville Juntura

text: Juntura aloitti lentopallouransa menestyksellisessä Perttelin Peikoissa isänsä innostamana. Junturan tie vei Kuortaneen Urheiluopistoon kaudeksi 2005-2006, jonne koottiin maan parhaimmat ikäluokan lentopalloilijat.


title: Ville Juntura

text: Vuoden Kuortaneella opiskelujen jälkeen 18-vuotias Juntura lähti takaisin kotiseuduilleen, Salon Piivolleyhin pelaamaan, SM-liigaan. Kuortaneella ollessaan Juntura oli pelannut lentopallon 1-sarjassa nuorten maajoukkueen mukana. Ensimmäisellä SM-liigakaudellaan Juntura oli kakkospassarina Viron maajoukkuepassarin Kert Toobalin hoitaessa ykköspassarin hommia. Kaudelta palkintokaappiin tarttui SM-pronssia ja Suomen Cupin toinen sija. SM-pronssipeleissä Piivolley kaatoi Isku-Volleyn, mutta Suomen cupin finaalissa joukkue hävisi Pielaveden Sampolle.


title: Ville Juntura

text: Juntura jatkoi Piivolleyn kokoonpanossa 2007–2008 kaudella myös. Paikkana oli kuitenkin jälleen kakkospassarin rooli, kun Saloon oli hankittu maajoukkuepassari Antti Esko. Esko kuitenkin pelasi välittäin ajoittain huonojakin pelejä, joten Juntura pääsi kentälle selvästi enemmän kuin ensimmäisellä kaudellaan. Kaudelta ei palkintokaappiin tarttunut SM-liigassa mitaleja, mutta Suomen cupista tuli jälleen hopeisen mitalit, kun Pielaveden Sampo oli jälleen parempi.


title: Ville Juntura

text: Kauden jälkeen Juntura teki sopimuksen SM-liigaan nousseen Keski-Savon Paterin kanssa. Hän jatkaa kaudella 2009–2010 Paterin sarjapaikan ottaneen Saimaa Volleyn joukkueessa. Seuraavan kauden Juntura haki vauhtia 1-sarjassa pelanneesta Enonkosken Pyrinnöstä palatakseen 2011-2012 -kaudeksi Saimaa Volleyn paitaan.


title: Ville Juntura

text: Kausi 2012-2013 oli Junturan uran paras tähän mennessä. Mies valittiinkin kauden päätteeksi myös Suomen miesten lentopallomaajoukkueen 22 pelaajan ryhmään.


title: Ville Juntura

text: Kesällä 2014 Juntura oli mukana Suomen miesten lentopallomaajoukkueessa kahdeksan ottelun verran Maailmanliigassa.


title: Ville Juntura

text: Kesällä 2014 Juntura siirtyi Raision Loimuun. Ennen kauden 2014-2015 päättymistä Juntura allekirjoitti kahden vuoden jatkosopimuksen Loimun kanssa. Sopimuksessa on ns. ulkomaanpykälä keväällä 2016.


title: Ville Juntura

text: Juntura nousi nuorten maajoukkueeseen nopeasti, ja alkoi pelaamaan vuoden 1987-1988 syntyneiden maajoukkueryhmässä. Nuorten maajoukkueen kanssa hän opiskeli Kuortaneen Urheiluopistolla vuonna 2006, josta palasi takaisin Saloon vuoden jälkeen. Nuorten maaotteluita hänellä on kasassa kolmisenkymmentä.


title: Ville Juntura

text: Ville Junturan isä Matti Juntura oli yksi 1980–1990-lukujen menestyksekkäimmistä lentopalloilijoista. Matti Juntura pelasi A-maajoukkueessa 186 A-maaottelua.


title: Gustav Badin

text: Adolf Ludvig Gustaf Fredrik Albert Badin (Couschi) (n. 1747–1822) oli tummaihoinen lakeija, joka vuodesta 1761 lähtien oli Ruotsin kuningattaren Loviisa Ulriikan palveluksessa. Hän on tullut kuuluisaksi Magnus Crusenstolpen romaanista "Morianen", jossa hänestä kuitenkin kerrotaan paljon perätöntä. Badin palveli aluksi lakeijana saaden sittemmin hovisihteerin ja asessorin arvonimet. Nimensä (ransk., "veitikka, leikinlaskija") hän sai hupaisien, joskin usein melko häpeämättömien temppujensa tähden. Hän oli uskollisesti kiintynyt kuningattareen ja hyvin perillä kuninkaallisen perheen salaisuuksista.


title: Kvarkkiepookki

text: Kvarkkiepookki on kosmologiassa alkuräjähdyksen varhainen vaihe, jolloin kaikki neljä perusvuorovaikutusta eli sähkömagnetismi, heikko vuorovaikutus, vahva vuorovaikutus ja gravitaatio olivat jakautuneet nykyiseen muotoonsa. Se seurasi heti Sähköheikkoepookin jälkeen ja kesti aikavälin 10-10 sekuntia jälkeen alkuräjähdyksen. Kaikkeus oli riittävän energinen, jotta kvarkit eivät sitoutuneet yhteen hadroneiksi.


title: Kvarkkiepookki

text: Kvarkkiepookki alkoi noin 10 sekuntia alkuräjähdyksen jälkeen, kun sähköheikko vuorovaikutus hajosi sähkömagnetismiksi ja heikoksi vuorovaikutukseksi. Kaikkeuden täytti kuuma ja tiheä kvarkeista, leptoneista ja näiden antihiukkasista koostuva kvarkki-gluoniplasma. Hiukkasten törmäykset olivat liian energisiä, jotta kvarkit olisivat muodostaneet mesoneita tai baryoneija.


title: Kvarkkiepookki

text: Kvarkkiepookki päättyi noin hetkellä 10 sekuntia, kun hiukkasten keskimääräinen energia oli pudonnut alle hadronien sidosenergian. Seuraavana hadroniepookkina kvarkit sitten sitoutuivat hadroneiksi.


title: Visionary Dream

text: Visionary Dream oli Georgian edustuskappale Eurovision laulukilpailussa 2007. Kappaleen esitti Sopo Khalvaši. "Visionary Dream" oli myös Georgian ensimmäinen edustuskappale.


title: Visionary Dream

text: Khalvaši valittiin edustamaan maataan laulukilpailussa 12. joulukuuta 2006. Tällöin laulun nimi oli vielä "My Story". Laulukilpailun semifinaalissa 10. toukokuuta 2007 kappale sijoittui 10 parhaan joukkoon ja näin Georgia pääsi ensimmäistä kertaa myös finaaliin, jossa lopputulos oli 12. sija.


title: Ram (panssarivaunu)

text: Tank, Cruiser, Ram oli toisen maailmansodan aikainen kanadalainen panssarivaunu, joka perustui yhdysvaltalaiseen M3 Lee -vaunuun. Vaunuja rakennettiin lähes 2000 kappaletta.


title: Ram (panssarivaunu)

text: Kanadan liittyessä toiseen maailmansotaan sillä ei ollut panssarijoukkoja, vaan ainoastaan joitain koulutuksessa käytettyjä ensimmäisen maailmansodan aikaisia panssarivaunuja.


title: Ram (panssarivaunu)

text:
Montrealin veturitehdas sai tilauksen aloittaa brittiläisten Valentine-vaunujen lisenssivalmistus.
Valentine oli kuitenkin tarkoitettu tukemaan jalkaväkeä ja Kanada halusi perustamaansa panssaridivisioonaa varten liikkuvampia panssaritaisteluihin tarkoitettuja vaunuja.
Kanadassa päätettiin valmistaa lisenssillä yhdysvaltalaista M3 Leetä, mutta vaunu oli suunniteltu väliaikaiseksi ratkaisu, ja sen päätykki oli huonolla paikalla panssarivaunun edessä (missä tykkiä voitiin kääntää vain 15 astetta kaikkiin suuntiin).


title: Ram (panssarivaunu)

text:
Alkuvuodesta 1941 päätettiin kehittää M3 Leen alustalle toimivampi ratkaisu jossa päätykki on pyörivässä tornissa. Päätykiksi piti tulla 75-millimetrinen yhdysvaltalainen tai brittiläinen 57-millinen kuusipaunainen panssarivaunukanuuna. Brittiläistä tykkiä pidettiin parempana sen paremman panssarinläpäisyn vuoksi. Niiden rajoitetun saatavuuden vuoksi pääaseeksi tuli kuitenkin aluksi vanhempi kaksipaunainen 40-millimetrinen tykki.
Runko oli valettu toisin kuin M3:n, jossa käytettiin niittausta ja hitsausta. Moottorina oli Wrightin 300-hevosvoimainen ilmajäähdytteinen lentokonemoottori R-975, jota käytettiin jo M3:ssa. Yhdysvaltalainen voimansiirto oli luotettava. Tuloksena oli Ram Mk I.


title: Ram (panssarivaunu)

text: Helmikuusta 1942 lähtien vaunut aseistettiin 57-millimetrisellä tykillä (Ram Mk II). Maaliskuussa 1942 päätettiin standardoida brittiläinen ja kanadalainen kalusto M4A1 Sherman -vaunuun. Ramin tuotanto jatkui kuitenkin vielä yli vuoden, koska tuotantolinjoja ei haluttu pysäyttää.


title: Ram (panssarivaunu)

text: Vaunuja muunnettiin muun muassa tornittomiksi Ram Kangoroo -miehistönkuljetusvaunuiksi ja Sexton-telatykeiksi.


title: Amina Annabi

text: Amina Annabi (, s. 5. maaliskuuta 1962 Karthago) on tunisialais-ranskalainen laulaja ja näyttelijä. Hän edusti Ranskaa Eurovision laulukilpailussa 1991 laululla "Le dernier qui a parlé" ja sijoittui toiseksi. Hän sai 146 pistettä, kuten myös voittaja, Ruotsin Carola Häggkvist. Häggkvist kuitenkin julistettiin laulukilpailun voittajaksi sillä sääntöperiaatteella, että hän oli illan aikana kerännyt useimmin täydet pisteet.


title: Ismo Moilanen

text: Ismo Moilanen (28. maaliskuuta 1980) on suomalainen lentopalloilija, joka pelasi 2011-12 kaudella Hurrikaani Loimaassa Mestaruusliigassa. Moilanen on kotoisin Kajaanista, josta on hänen lisäkseen kotoisin monia lentopalloilijoita, kuten Janne Heikkinen ja Miika Heikkinen.


title: Ismo Moilanen

text: Ismo Moilanen on yksi Mestaruusliigan parhaista hakkureista. Kajaanista kotoisin oleva ja varsin myöhään lentopallon aloittanut Moilanen on ollut jo vuosia yksi pelaamien joukkueidensa tärkeistä pelaajista. Suuren yleisön tietoon Moilanen tuli 2002 vuonna kun sarjanousija Perungan Pojat pelasi loistavan kauden edeten aina loppuotteluihin asti. Tampereen Isku-Volleyta vastaan pelattu finaalisarja oli äärettömän jännittävä, ja päättyi lopulta Moilasen harmiksi tamperelaisten voiton juhlin. Mutta yksi asia kauden jälkeen oli kuitenkin varma, sillä Moilanen oli noussut SM-liigassa tähtipelaajien joukkoon. Seuraavalla kaudella Perungan Pojat lähtivät entistä nälkäisempinä SM-liigaan ja joukkue pelasi taas itsensä finaaleihin. Moilanen oli huippuvireessä yhdessä Normunds Veinbergsin kanssa finaalisarjassa, ja tulos oli sen mukainen. Perungan Pojat juhlivat historiansa ensimmäistä Suomenmestaruutta 2003 Isku-Volleyn kaaduttua finaalisarjassa 3–2.


title: Ismo Moilanen

text: Mestaruuskauden jälkeen Rovaniemellä oli muutama kuiva kausi mitaleista, mutta Moilanen jatkoi hyviä esityksiään Perpon riveissä. Hän oli koko ajan pistepörssin kärkimiehiä ja valittiin jatkuvasti kuukauden pelaajaksi SM-liigassa. Myös maajoukkueeseen hänet valittiin 2005.


title: Ismo Moilanen

text: Kuiva kausi 2006 päättyi, kun Moilanen ja Perungan Pojat ottivat pronssia kaatamalla verivihollisensa Napapiirin Palloketut pronssipeleissä. 2007 kaudella Rovaniemellä joukkueet yhdistettiin ja joukkueen nimeksi tuli Rovaniemen Santasport. Moilanen oli joukkueen kapteeni ja taas huippuvireessä kuten muillakin kausilla. Santasport voitti Suomenmestaruuden kaatamalla Pielaveden Sammon finaalisarjassa tiukkaakin tiukemmin 3–2.


title: Ismo Moilanen

text: Mestaruuskauden jälkeen Moilanen päätti siirtyä Salon Piivolleyhin yhdessä Santasportin mestarivalmentaja Ismo Tuomisen kanssa. Piivolleyssa menestys jäi kuitenkin laihaksi, lukuun ottamatta Suomen Cupin hopeaa kaudelta 2008. Moilanen siirtyi Piivolleysta Hurrikaani Loimaaseen vuonna 2010. Menestyksekkään liigauran jälkeen Moilanen jatkoi lentopallouraa kaudella 2013-2014 jäähdyttelemällä 3-sarjassa salolaisen Rikalavolleyn riveissä.


title: Ismo Moilanen

text: Maajoukkueeseen Ismo Moilanen nousi ensimmäisen kerran 2005 vuonna loistavan kautensa ansiosta. Suomen maajoukkueen uusi huippuvalmentaja italiasta Mauro Berruto ei jättänyt huomioimatta tätä Kajaanista kotoisin olevaa nuorukaista valinnoissaan. Moilanen pelasi maajoukkueen mukana Euroopan Liigassa. Lopulta Suomi sijoittui Euroopan Liigassa loistavien esitysten jälkeen toiseksi. Saavutuksen arvoa nostaa myös se että Moskovassa pelatussa lopputurnauksessa maajoukkue oli mukana ns. kakkosjoukkueellaan, kun joitakin ykköspelaajia jätti turnauksen väliin. Moilanen oli kuitenkin mukana Moskovassa ja oli tärkeässä roolissa joukkueessa.


title: Ismo Moilanen

text: Viime vuosina Moilanen ei ole esiintynyt A-maajoukkueessa.


title: Hadroniepookki

text: Hadroniepookki oli kosmologiassa alkuräjähdyksen varhainen vaihe, jolloin kaikkeuden massa koostui pääasiassa hadroneista. Se seurasi heti kvarkkiepookin jälkeen ja kesti aikavälin 10–1 sekuntia jälkeen alkuräjähdyksen.


title: Hadroniepookki

text: Hadroniepookki alkoi noin 10 sekuntia alkuräjähdyksen jälkeen, kun lämpötila oli laskenut tasolle, jossa kvarkit saattoivat yhdistyä hadroneiksi. Lämpötila riitti kuitenkin synnyttämään hadroni-antihadroni -pareja, jotka pitivät aineen ja antiaineen lämpötasapainossa. Lämpötilan laskettua riittävästi parien muodostuminen loppui, jolloin hadronit ja antihadronit annihiloivat toisensa ja jäljelle jäi pieni ylijäämä hadroneita. Antihadronit loppuivat noin hetkellä 1 sekunti ja tällöin alkoi leptoniepookki.


title: Bei Shizhang

text: Bei Shizhang (10. lokakuuta 1903 Zhenhai, Zhejiang, Kiina – 29. lokakuuta 2009 Peking, Kiina) oli kiinalainen biologi ja Kiinan tiedeakatemian jäsen. Häntä pidetään yhtenä kiinalaisen solubiologian, embryologian ja biofysiikan perustajista.


title: Bei Shizhang

text: Saksalainen Tübingenin Eberhard Karls -yliopisto myönsi Beille tohtorin arvon vuonna 1928. Asteroidi 31065 Beishizhang nimettiin Bein mukaan hänen 100-vuotispäivänsä kunniaksi vuonna 2003.


title: Leptoniepookki

text: Leptoniepookki on kosmologiassa alkuräjähdyksen varhainen vaihe, jolloin leptonit muodostivat suurimman osan kaikkeuden massasta. Se seurasi heti hadroniepookin jälkeen ja kesti aikavälin 1–3 sekuntia jälkeen alkuräjähdyksen.


title: Leptoniepookki

text: Leptoniepookki alkoi noin 1 sekunti alkuräjähdyksen jälkeen, kun suurin osa hadroneista ja antihadroneista oli annihiloinut toisensa. Epookin aikana lämpötila oli riittävän korkea leptoni-antileptoni -parien syntymiseksi, joten leptonit ja antileptonit olivat lämpötasapainossa.


title: Leptoniepookki

text: Noin 3 sekuntia alkuräjähdyksen jälkeen lämpötila laski tasolle, jossa leptoni-antileptoni -parien syntyminen lakkasi. Useimmat leptonit ja antileptonit annihiloivat sitten toisensa ja jäljelle jäi pieni jäämä leptoneita. Tällöin fotonit muodostivat suurimman osan kaikkeuden energiasta ja alkoi fotoniepookki.


title: Hudiksvall

text: Hudiksvall on Ruotsin entinen kaupunki ja nykyinen Hudiksvallin kunnan keskustaajama. Hudiksvall sijaitsee Ruotsin Norlannissa, jossa se kuuluu Gävleborgin lääniin ja historialliseen Hälsinglandin maakuntaan. Luonnonmaantieteellisesti ilmaistuna kaupunki sijaitsee Selkämeren länsirannalla. Hudiksvallin taajamassa oli 15 015 asukasta vuoden 2010 lopussa.


title: Hudiksvall

text: Kaupungin jalkapallojoukkue Hudiksvall ABK pelaa Ruotsin kakkosdivisioonassa.


title: Hudiksvall

text: Vuonna 1560 paikannimi kirjoitettiin muodossa "Hoffvidvickzvaldh", johon sisältyi kylännimi "Hudik", joka oli aiemmin muotoa "Huvudvik", joka taas on nykyisen Lillfjärdenin vanha nimi. Loppuosa "vall" tarkoittaa ruohikkoa. Paikannimi Hudiksvall tarkoittaa siis "Hudikin osaa ruohikosta"


title: Hudiksvall

text: Hudiksvallin satamapaikan perusti Kustaa Vaasa, ja hänen poikansa Juhana III antoi sille kaupunkioikeudet vuonna 1582. Se sai tapulikaupungin oikeudet ja oli turkisten, raudan, kuparin ja puutavaran vientisatamana. Kaupunki on palanut maan tasalle kymmenisen kertaa, pahimmin vuonna 1721, kun venäläiset polttivat kirkkoa lukuun ottamatta kaikki rakennukset. Vuoden 1792 palon jälkeen Raatihuoneentorin itäpuolelle tehtiin ruutuasemakaava, jotta tuli ei leviäisi niin tuhoisasti.


title: Hudiksvall

text: Ennen kuntauudistuksia Hudiksvallin kaupunkiin kuuluivat nykyinen taajama sekä saaret Agön, Drakön, Kråkön ja Bålsön. Alueen keskiosat ovat varsin jyrkkämaastoisia Hudiksvallsfjärdenin sisäosassa. Suurin osa alueesta on nykyään asemakaavoitettua.


title: Hudiksvall

text: Hudiksvallin entisen kaupungin alue vastaava pääosin Hudiksvallin taajamaa lukuun ottamatta Djupedin, Sandvallan, Sannan, Håstahöjdenin ja Håsta samt Visvallin kaupunginosia, jotka kuuluivat aiemmin Hälsingtunan kuntaan ja kuuluvat yhä samannimiseen seurakuntaan. Esikaupunkialue Idenor puolestaan sijaitsee entisen Idenorin kunnan alueella.


title: Hudiksvall

text: Kaupungin keskustan halki kulkee Eurooppa-tie E4 ja Ostkustbananiksi kutsuttu rautatie. Lisäksi Hudiksvallista on Dellenbanania pitkin rautatieyhteys Ljusdaliin.


title: Renault Espace

text: Renault Espace on Renault’n vuodesta 1984 lähtien valmistama tila-auto. Espace I:ä valmistettiin vuodesta 1984 vuoteen 1991. Espace II tuli vuonna 1991. Espace III (1996–2002) oli erittäin futuristisesti muotoiltu sisältä. Siinä oli muun muassa keskelle sijoitettu mittaristo. Espace IV on ollut markkinoilla vuodesta 2003 ja se on ensimmäinen Espace joka on kokonaan Renault'n suunnittelema ja rakentama. Kaikki edelliset Espacet rakensi Matra Romorantinin tehtaallaan. Espace IV:n radikaali muotoilu muistuttaa Renault Avantimea ja Vel Satista. Uusin vuonna 2015 tuleva Espace V esiteltiin Pariisin autonäyttelyssä 2014. Se on edeltäjiänsä virtaviivaisempi, mutta autossa on edeltäjiinsä verrattaessa tuttu "junakeula", eikä siihen ole tehty liukuovia ilmeisesti painon pudottamiseksi. Aiemmista sukupolvista III ja IV on ollut myös pitkä Grand-versio (alla), mutta V-sukupolven Grandista ei ole tietoa, sitä ei välttämättä enää esitellä, koska mallia ei ehkä taloudellisesti olisi kannattavaa valmistaa. Nykymallin pituus kun tulee olemaan sama, kuin Espace IV:n Grand-version.


title: Renault Espace

text: Viidennen sukupolven Espace esiteltiin Pariisin autonäyttelyssä lokakuussa 2014.


title: Renault Espace

text: Espace III:sta ja IV:stä on myös pitempi, 7-paikkainen Grand Espace -malli.


title: Konstantínos Mitsotákis

text: Konstantínos Mitsotákis (, 18. lokakuuta 1918 Chaniá, Kreeta – 29. toukokuuta 2017 Ateena) oli kreikkalainen poliitikko, joka toimi Kreikan pääministerinä vuosina 1990–1993.


title: Konstantínos Mitsotákis

text: Mitsotákis syntyi merkittävään poliitikkosukuun. Hänen isänsä ja isoisänsä olivat Kreikan parlamentin jäseniä. Setä Elefthérios Venizélos oli merkittävä poliittinen vaikuttaja ja toimi mm. useaan otteeseen Kreikan pääministerinä.


title: Konstantínos Mitsotákis

text: Mitsotákis luki lakia ja taloustieteitä Ateenan yliopistossa ja tuli valituksi parlamenttiin ensimmäisen kerran vuonna 1946. Mitsotákis liittyi Geórgios Papandréoun Keskustaliittoon ja joutui sotilasjuntan pidättämäksi poliittiseen kaaokseen ajautuneessa Kreikassa vuonna 1967. Hän eli maanpaossa vuoteen 1974.


title: Konstantínos Mitsotákis

text: Mitsotákis pyrki vuonna 1974 epäonnistuneesti parlamenttiin sitoutumattomana. Vuonna 1977 hänet kuitenkin valittiin "Uusliberaalien puolueen" edustajana. Vuonna 1978 hän liittyi Konstantínos Karamanlíksen Uuteen demokratiaan. Hän toimi Kreikan taloussuunnitteluministerinä vuosina 1978–1980 sekä ulkoministerinä 1980–1981 ennen pääministeriyttään vuosina 1990–1993.


title: Konstantínos Mitsotákis

text: Tammikuussa 2004 Mitsotákis ilmoitti päättävänsä pitkän poliittisen uransa; hän ei enää osallistunut uusiin parlamenttivaaleihin 7. maaliskuuta. Myös Mitsotákisin pojasta Kyriákos Mitsotákisista (s. 1968) tuli poliitikko. Tytär Ntóra Bakogiánni (s. 1954) on toiminut mm. Ateenan pormestarina ja vuodesta 2006 Kreikan ulkoministerinä.


title: Konstantínos Mitsotákis

text: Mitsotákis toipui 7. tammikuuta 2007 Ateenassa suoritetusta sydänleikkauksesta.


title: Fotoniepookki

text: Fotoniepookki on kosmologiassa alkuräjähdyksen varhainen vaihe, jolloin fotonit muodostivat suurimman osan kaikkeuden energiasta. Se seurasi heti leptoniepookin jälkeen ja kesti aikavälin 3 sekuntia 380 000 vuotta jälkeen alkuräjähdyksen.


title: Fotoniepookki

text: Fotoniepookki alkoi noin 3 sekuntia alkuräjähdyksen jälkeen, kun suurin osa leptoneista ja antileptoneista oli annihiloinut toisensa. Epookin aikana lämpötila oli riittävän korkea, jotta aine pysyi kuumana ja tiheänä protoneista, neutroneista, elektroneista, fotoneista ja myöhemmin myös atomiytimistä koostuvana plasmana.


title: Fotoniepookki

text: Aikavälinä 100–300 sekuntia alkuräjähdyksen jälkeen lämpötila ja tiheys oli sopiva atomiydinten muodostumisella neutroneista ja protoneista alkuräjähdyksen ydinsynteesiksi kutsuttavassa tapahtumassa.


title: Fotoniepookki

text: Noin 380 000 vuotta alkuräjähdyksen jälkeen kaikkeus oli viilentynyt tasolle, jossa atomiytimet ja elektronit saattoivat yhtyä sähköisesti neutraaleiksi atomeiksi. Tällöin fotonien vuorovaikutus aineen kanssa väheni merkittävästi ja vapautui nykyisin havaittava jäännössäteily, josta käytetään nimitystä kosminen taustasäteily.


title: Saunalahden Viina

text: Saunalahden Viina on suomalainen alkoholijuomamerkki. Juoman vahvuus on 38 prosenttia, ja sitä myydään Alkossa 0,5 litran sekä 0,7 litran pulloissa.


title: Kostuli

text:
Kostuli on Kannaksen karjalaisen kansallispuvun kesäinen päällysvaate, pitkähihainen lyhyt takki, joka tehdään usein pellavasta., aikaisemmin myös liinasta eli hampusta.
Se on edestä avoin niin että rekkopaita ja liivin kirjailut näkyvät. Kostulin kaula-aukon ympäristö on usein koristeltu kirjailuin. Kostuli suljetaan nyöreillä, napeilla tai hakasilla


title: Seilin kirkko

text:
Seilin kirkko () on Seilin saarella sijaitseva puukirkko, joka on rakennettu vuonna 1733 aiemman, Turusta 1624 siirretyn Pyhän Yrjänän puukirkon paikalle. Kirkko oli alun perin erillisellä neljän hehtaarin saarella Seilin itäpuolella, mutta maankohoamisen seurauksena se on ollut jo kauan osa pääsaarta. Sen rakennusmestariksi mainitaan kirkossa olevassa perustamistaulussa merimaskulainen Kaarle Jaakonpoika Killaisista. Kirkon rakentamistyöt aloitettiin 1. kesäkuuta 1733, ja ne valmistuivat 23. elokuuta 1733. Kirkko vihittiin käyttöön kolme päivää myöhemmin. Sen jälkeen kirkon sisällä ei ole tehty suuria muutoksia. Kirkon ikkunoita on suurennettu vuonna 1906, jolloin tehtiin myös ulkovuoraus, joka sai punamultamaalin. Ulko-oven suojaksi rakennettiin katos. Seiniin lisättiin tukipalkit vuonna 1933. Kirkon lattiaa ja penkkejä on hieman korjailtu vuosien saatossa. Kirkon sisustus on pelkistetty; kaikki sisäpinnat saarnastuolia lukuun ottamatta ovat käsittelemättömiä, seinähirret piilukirveellä veistettyjä ja katto sahalautaa.
Kirkko on muodoltaan ristikirkko. Tynnyriholvin kattama runkohuone on itä-länsisuuntainen, ja sivusakarat ovat matalammat, kapeammat ja lyhyemmät. Sakaristo sijaitsee pohjoissakarassa ja alttari itäisessä. Kaide erottaa kirkon länsiosan, jossa istuivat ”tarttuvien tautien vaivaamat” eli spitaaliset. Sairaiden puolella on oma pieni alttari ja sisäänkäynti, joka nykyään on suljettu. 1730-luvulla valmistetun saarnastuolin maalaukset ja saarnastuolitaulun on tehnyt C. J. v. Holthusen (Holthausen). Taulu kuvaa naista sairasvuoteella ja enkeliä, joka pitelee kalkkia ja ristillä koristeltua öylättiä. Helge Sténin vuosina 1948–1949 maalaaman modernistisen alttaritaulun aihe on "Myrsky Genesaretinjärvellä".


title: Seilin kirkko

text: Kirkkopihalla on kellotapuli, joka on rakennettu vuonna 1960 vanhan tapulin piirustusten mukaan. Alkuperäiset kellot ovat peräisin 1600-luvulta. ja risti, joka on pystytetty vuonna 1982 kaikkien 663:n Seilissä kuolleen spitaalisen muistoksi.


title: Seilin kirkko

text: Seilin museokirkko on kesäisin avoinna matkailijoille.


title: Seilin kirkko

text: Osin talkoovoimin tehty kunnostus valmistuu syksyllä 2015. Siinä muun muassa ulkovuorausta on korjattu ja maalattu punamullalla.


title: Axel Haartman

text: Axel August Haartman (14. tammikuuta 1877 Turku – 15. lokakuuta 1969 Turku) oli suomalainen taidemaalari. Hän teki pastelli- ja öljyväritöitä ja on pastellimaalarina parhaimmillaan. Lisäksi hän teki runsaasti muotokuvia ja on maalannut Ylimarkun kirkon alttaritaulun 1933. 1910-luvulla hän oli turkulaisen modernismin merkittävimpiä nimiä ja ilmensi teoksissaan suomalaisen taiteen koloristista kautta.


title: Axel Haartman

text: Haartman opiskeli Turun piirustuskoulussa 12-vuotiaasta 1889–1892. Häntä auttoi maalarin uralla alkuun eno taidemaalari Casper Wrede, ja Turussa hän sai opetusta myös Victor Westerholmilta. Myöhemmin, 1894–1898, hän jatkoi opintoja Helsingissä Suomen Taideyhdistyksen piirustuskoulussa sekä ulkomailla Pariisissa 1906–1907 Jaques Emile Blance-Lucien Simon johdolla, Kööpenhamissa P. S. Kröyerin oppilaana ja 1920 Münchenissä, jossa hänen opettajansa oli Wassily Kandinsky. Suuren osan nuoruuttaan hän vietti ulkomailla ja rahoitti oleskelunsa kirjoittamalla artikkeleita kotimaisiin lehtiin.


title: Axel Haartman

text: Haartman opetti itsekin Turun piirustuskoulussa. Hänen oppilaitaan oli muun muassa Wäinö Aaltonen, jonka uraa hän tuki myöhemminkin. Taiteilijanuran ohella hän toimitti Veckans Krönika -lehteä ja työskenteli Gösta Stenmanin taidesalongissa 1917–1920. Hän oli Turun taidemuseon intendentti 1923–1953. Professorin avonimi hänelle myönnettiin 1947.


title: Axel Haartman

text: Haartman asui vuodesta 1923 Naantalissa, jonne hän rakennutti arkkitehti Erik Bryggmanin suunnitteleman Haartmanin talon. Talo on museona, ja sitä ylläpiti Haartmanin puolison Hedvig Haartmanin mukaan nimensä saanut Hedvigs minne -yhdistys. Haartman kuului äitinsä puolelta Wreden sukuun.


title: Axel Haartman

text: Elokuussa 2017 ilmoitettiin, että Hedvigs minne rf lahjoittaa Casa Haartmanin, taide- ja esinekokoelman sekä sijoitussalkun Åbo Akademin säätiölle.


title: Wagashi

text: Wagashi () tarkoittaa perinteisiä japanilaisia makeisia. Wagashi-tyyppejä on lukemattomia. Ne voidaan luokitella ”tuoreisiin makeisiin” ("namagashi"), jotka eivät säily hyvin, ja ”kuiviin makeisiin” ("hoshigashi"), joissa on vähemmän kosteutta. Tyypillisiä wagashi-makeisissa käytettyjä ainesosia ovat makeutetut azukipavut, kokonaisina tai tahnaksi jauhettuina ("anko"), ja tahmea "mochi"-riisikakku. Myös valmistustapoja on lukuisia, ja vaikka useimmiten makeiset syödään huoneenlämpöisinä, tunnetaan myös lämpimiä jälkiruokia, kuten keittona tarjottu "oshiruko", ja kylmiä kesällä syötäviä wagasheja.


title: Wagashi

text: Alun perin sana "kashi" (菓子) viittasi lähinnä hedelmiin ja pähkinöihin. Wagashi-kulttuuri kehittyi etenkin Edo-kaudella. Siihen vaikuttivat kiinalaiset makeiset ja dim sum -ruokalajit, "kasuteran" tapaiset portugalilaiset makeiset ja kaakkoisaasialaiset makeiset, joissa käytetään paljon samantyyppisiä ainesosia.


title: Wagashi

text: Monet wagashi-makeiset ovat hyvin kauniita ja taidokkaasti muotoiltuja. Tähän on vaikuttanut erityisesti teeseremonia, jossa tarjottujen makeisten tulee olla tuoreita ja vuodenaikaan sidottuja. Monet hienoimmista makeisista ovat peräisin Kiotosta, joka on japanilaisen korkeakulttuurin keskus. Kiotossa valmistettuja kuivia makeisia kutsutaan nimellä "kyōgashi".


title: B in the Mix: The Remixes

text: B in the Mix: The Remixes on Britney Spearsin ensimmäinen remix-albumi. Se julkaistiin 28. marraskuuta 2005. Remix-albumia on myyty maailmanlaajuisesti 300 000 kappaletta ja Yhdysvalloissa se myi 101 000 kappaletta.


title: 21 senttimetrin säteily

text: 21 senttimetrin säteily on sähköisesti neutraalin vedyn energiatason muuttumisessa vapautuvaa sähkömagneettista säteilyä, jonka taajuus on noin 1420,40575 MHz ja aallonpituus noin 21 senttimetriä. Säteilyä hyödynnetään runsaasti erityisesti radiotähtitieteessä, sillä se on radiosäteilyä.


title: 21 senttimetrin säteily

text: Sähköisesti neutraali vety koostuu yhdestä protonista, jota kiertää yksi elektroni. Kummallakin on spin-niminen ominaisuus. Spinin klassinen analogia on pyörimisliike (kuten Maan pyöriminen akselinsa ympäri sen kiertäessä Auringon ympäri) mutta koska kyseessä on hiukkasmaailman ilmiö, on spinin merkitys hieman toinen. Protonin ja elektronin spinit voivat saada kaksi arvoa analogiana myötä- ja vastapäivään tietyn akselin ympäri. Protonin ja elektronin spinit voivat olla saman- tai erisuuntaiset.


title: 21 senttimetrin säteily

text: Hiukkasten magneettisten vuorovaikutusten vuoksi vetyatomilla, jonka protonin ja elektronin spinit ovat samansuuntaiset, on hiukan enemmän energiaa kuin atomissa, jossa spinit ovat vastakkain. Siirtymä pienemmälle energiatasolle on hyvin epätodennäköistä, 2,9×10 s. Tämän vuoksi sitä tuskin havaitaan laboratoriossa, mutta koska vetyatomeja on niin runsaasti avaruudessa havaitaan säteily helposti radioteleskoopeilla. Lisäksi toisten atomien kanssa törmäämisen ja kosmisen taustasäteilyn vaikutuksesta tapahtuma nopeutuu.


title: 21 senttimetrin säteily

text: Hendrik van de Hulst ennusti vuonna 1944 kylmän tähtienvälisessä aineessa olevan atomaarisen vetykaasupilven emissioivan tietyn taajuista radioaaltoa. Ensimmäisen kerran Harold Irving Ewen ja Edward Mills Purcell havaitsivat säteilyn Harvardin yliopistossa vuonna 1951. Havainnon vahvistivat pian Jan Oort ja A. C. Müller. Löydön pohjalta pystyttiin myös päättelemään Linnunradan spiraalimainen muoto.


title: Nisse Huttunen

text: Nisse Huttunen (s. 27. tammikuuta 1974) on suomalainen lentopalloagentti ja entinen huippulentopalloilija. Huttunen pelasi menestyksekkään uran sekä kotimaan että ulkomaan lentopallokentillä voittaen muun muassa kaksi kertaa Saksan Bundesliigan. Kaikkiaan Huttunen pelasi Bundesliigassa kahdeksan kautta. Hän päätti ammattilaisuransa vuonna 2006.


title: Nisse Huttunen

text: Peliuransa jälkeen Huttunen on toiminut täysipäiväisenä lentopalloagenttina. Useat Suomen miesten lentopallomaajoukkueen runkopelaajat ovat hänen manageroimiaan. Kansainvälisen luokan tähtipelaajat, kuten puolalainen Bartosz Kurek ja amerikkalaislibero Erik Shoji, kuuluvat niin ikään hänen manageroimiin lentopalloilijoihin.


title: Nisse Huttunen

text: Nisse Huttunen lähti Saksaan vuoden 1998 syksyllä toisen Loimu-kautensa päätteeksi. Kun Huttunen oli pelannut vuoden MSC Moersissa ja kaksi Bayer Wuppertalissa, SCC Berliini värväsi Huttusen vuoden 2001 kesällä. Huttusen kautta Berliinissä haittasi kuitenkin joulukuussa sattunut loukkaantuminen. Ennen loukkaantumiata Huttunen oli ollut Saksan liigan pistepörssissä viidentenä. Ennen Berliiniin tuloaan Huttunen sai tarjouksia Italian A1-liigaasta. Huttunen kuitenkin torjui sopimukset Italiasta ja kirjoitti Berliinin joukkueen kanssa sopimuksen.


title: Nisse Huttunen

text: 2003 kaudella Huttunen joukkueineen voitti Saksan mestaruuden. Edellisillä kausilla joukkue oli voittanut yhden pronssin ja kaksi hopeaa SCC Berliinin joukkueessa. Sarjan puolivälissä yleispelaajasta liberoksi vaihdettu Huttunen oli joukkueen avainpelaajia, kun SCC Berlin voitti finaalisarjassa ja viimeisessä pelissä Wuppertalin luvuin 3–2. Seuraavalla kaudella SCC Berliini ja Huttunen voittivat toisen mestaruutensa Saksan Bundesliigassa. Huttuselle saavutettu mestaruus toi jo viidennen peräkkäisen mitalin Saksassa. Toisen mestaruuden Saksassa saavuttanut Huttunen kirjoitti SCC Berliinin kanssa samalla kaudella kahden vuoden jatkosopimuksen.


title: Nisse Huttunen

text: Vuonna 2005 Huttunen voitti kolmannen kerran peräkkäin Saksan Cupin hopeaa ja voitti samalla toisen pronssinsa Saksassa. Seuraavalla kaudella Huttunen voitti liigassa pronssia.


title: Nisse Huttunen

text: Saksassa vuosina 1998–2006 pelannut Huttunen päätti palata takaisin kotimaahansa Suomeen pelaamaan kaudeksi 2007, Salon Piivolleyhin. Piivolleyssa Huttunen voitti pronssia ensimmäisellä kaudellaan Euroopan visiitin jälkeen.


title: Nisse Huttunen

text: Toisella kaudellaan Piivolleyssa joukkue hävisi pudotuspelien toisella kierroksella Isku-Volleylle ja putosi jatkosta, jolloin Huttunen päätti lopettaa uransa. Hän kuitenkin teki paluun heti pian kun hän kirjoitti sopimuksen Vihdin Lentopallon kanssa. Kausi ViLepassa jäi lopulta hänen uransa viimeiseksi.


title: Nisse Huttunen

text: Maajoukkueessa Huttunen pelasi kausilla 1994–2005. Hän pelasi maajoukkueen kanssa vuoden 1997 EM-kilpailut ja monet MM-karsinnat. 2000-luvun alussa Huttunen ei ollut maajoukkueessa mukana ja huhuttiin että hänellä ja maajoukkueen päävalmentajalla Timo Hoivalalla olisi välirikko. Huhut osoittautuivat perättömiksi ja Huttunen pelasi vielä myös Hoivalan alaisuudessa Suomen maajoukkueessa. Viimeiseksi kaudeksi maajoukkueessa Huttusella jäi kausi 2005 Mauro Berruton alaisuudessa.


title: Nisse Huttunen

text: Nisse Huttunen on ammatiltaan manageri. Tällä hetkellä hän toimii lentopallon pelaajamanagerina. Huttunen hankki muun muassa kauden 2007 Suomen mestarille, Santasportille hollantilaisen valmentaja Johan Verstappenin.


title: Roger Byrne

text: Roger William Byrne (8. helmikuuta 1929 – 6. helmikuuta 1958) oli englantilainen jalkapalloilija ja Manchester Unitedin kapteeni.


title: Roger Byrne

text: Vuosien 1949 ja 1958 välillä Manchester Unitedia edustanut Byrne kuoli seitsemän muun United-pelaajan tavoin Münchenin lento-onnettomuudessa 6. helmikuuta 1958. Hän ehti edustaa Englannin maajoukkuetta 33 kertaa. Kausien 1953 ja 1958 välillä kapteenina toiminut Byrne oli pelipaikaltaan toppari mutta oli aiemmin urallaan pelannut vasempana laitahyökkääjänä. Hän juhli liigamestaruutta vuosina 1952, 1956 ja 1957.


title: Dessau

text: Dessau oli kaupunki Saksan Saksi-Anhaltin osavaltiossa, jokien Mulde ja Elbe yhtymäkohdassa. Se oli niin kutsuttu piiritön kaupunki ("kreisfreie Stadt"), eli kaupunki, joka ei kuulunut mihinkään piirikuntaan. Dessaun taru itsenäisenä kaupunkina päättyi 1. heinäkuuta vuonna 2007. Siitä lähtien se on ollut osa Dessau-Roßlaun kaupunkia.


title: Dessau

text: Varhaisin maininta Dessausta historiankirjoissa voidaan sijoittaa vuodelle 1213. Kaupungista tuli tärkeä keskus vuonna 1570, kun Anhaltin ruhtinaskunta perustettiin. Ruhtinaskunta lakkautettiin vuonna 1603, mutta Dessau säilyi vauraana Anhalt-Dessaun pääkaupunkina. Kun 1863 Anhalt muodostettiin uudelleen, tuli Dessausta jälleen sen pääkaupunki ja säilytti asemansa vuoteen 1918 asti.


title: Dessau

text: Tunnettu Bauhausin taide- ja arkkitehtuurikoulu muutti Dessauhun vuonna 1925 Weimarista. Dessaussa se toimi vuoteen 1932 asti, jolloin se muutti Berliiniin. Dessauhun jäi kuitenkin useita merkittäviä Bauhaus-kohteita, joista osa kuuluu Unescon maailmanperintöluetteloon.


title: Dessau

text: Ennen toista maailmansotaa Dessaussa oli lentokonetehdas, jokisatama ja lentokenttä. Sitä pommitettiin rajusti.


title: Max Beerbohm

text: Sir Henry Maximilian Beerbohm (24. elokuuta 1872 Lontoo – 20. toukokuuta 1956 Rapallo) oli englantilainen karikatyristi ja satiristi.


title: Max Beerbohm

text: Beerbohm syntyi Lontoossa ja oli näyttelijä Herbert Beerbohm Treen nuorempi veli. Hän opiskeli Merton Collegessa Oxfordissa. Koulussa hän aloitti kirjoittamisen ja hänen artikkelinsa "In Praise of Cosmetics" julkaistiin "Yellow Bookin" ensimmäisessä numerossa. Nuorena Beerbohm kiersi Yhdysvaltoja veljensä lehdistöagenttina.


title: Max Beerbohm

text: Hänen ensimmäinen kirjansa, "The Works of Max Beerbohm" julkaistiin vuonna 1896. Hänestä tuli "Saturday Review'n" draamakriitikko George Bernard Shaw'n jälkeen, jonka henkilökunnassa hän pysytteli vuoteen 1910. Vuodesta 1935 hän oli aika ajoin suosittu radiotoimittaja, joka puhui autoista, kärryistä ja musiikkihalleista BBC:lle. Hänen tunnetuimpia teoksiaan ovat "A Christmas Garland", parodia Charles Dickensin Joululaulusta ja "Seven Men", joka sisältää "Enoch Soamesin", kertomuksen runoilijasta, joka tekee sopimuksen paholaisen kanssa tietääkseen muistavatko jälkipolvet hänet. Vuonna 1911 hän kirjoitti "Zuleika Dobsonin", ainoan romaaninsa.


title: Max Beerbohm

text: Beerbohm nai näyttelijätär Florence Kahnin vuonna 1910. Hänet lyötiin ritariksi 1939. Hän kuoli 83-vuotiaana Rapallossa, Italiassa vuonna 1956 naituaan entisen sihteerinsä.


title: Dessau-Roßlau

text: Dessau-Roßlau on kaupunki Saksan Saksi-Anhaltin osavaltiossa. Se on niin kutsuttu piiritön kaupunki ("kreisfreie Stadt"), eli kaupunki joka ei kuulu mihinkään piirikuntaan. Vuoden 2011 väestönlaskennassa siellä oli 86 030 asukasta, Niinpä kaupunki on – Hallen ja Magdeburgin jälkeen – osavaltionsa kolmanneksi suurin kaupunki. Halle sijaitsee noin 40 kilometriä Dessau-Rosslausta lounaiseen ja Magdeburg noin 65 kilometriä pohjoiseen. Lisäksi Leipzigin suurkaupunki sijaitsee noin 40 kilometrin päässä kaupungista.


title: Dessau-Roßlau

text: Dessau-Rosslaun kaupunki syntyi 1. heinäkuuta 2007, kun Dessaun kaupunki ja Roßlaun kaupunki yhdistettiin. Dessau-Rosslaulla on yhteistyötoimintaa Argenteuilin, Klagenfurt am Wötherseen, Ludwigshafenin, Gliwicen, Ibbenbürenin ja Roudnice nad Labemin kaupunkien kanssa.


title: Dessau-Roßlau

text: Bauhaus toimi Dessaussa 1925-1933, ja se on nykyisin Unescon maailmanperintölistalla.


title: Dessau-Roßlau


title: Japanin kuplatalous

text: Japanin kuplatalous () tarkoittaa Japanin 1980-luvun lopun talouskehitystä, jossa edulliset lainat ja spekulaatio johtivat osake- ja kiinteistömarkkinoiden huimiin hinnannousuihin. Kuplan puhkeaminen 1990-luvun alussa toi mukanaan syvän laman. Japanin kuplatalous on yksi modernin taloustieteen tunnetuimmista talouskuplista.


title: Japanin kuplatalous

text:
Toista maailmansotaa seuranneilla vuosikymmenillä Japani otti käyttöön tarkkoja tuontitariffeja ja käytäntöjä, joilla rohkaistiin kansalaisia säästämään tulojaan. Kun pankeissa oli enemmän rahaa, lainoja ja luottoa oli yhä helpompi saada, ja kun Japanilla oli suuri positiivinen kauppatase, jenin arvo muihin valuuttoihin nähden kasvoi.
Tämä salli japanilaisten yritysten investoida helpommin kuin kilpailijansa, mikä laski tavaroiden hintoja ja kasvatti kauppatasetta entisestään. Jenin arvon kasvaessa osakekaupoista tuli erittäin tuottoisia.


title: Japanin kuplatalous

text: Kuplatalouden alkuna pidetäänkin usein vuotta 1985, kun Japani ja viisi muuta maata allekirjoittivat Plaza-sopimuksen New Yorkissa laskeakseen dollarin arvoa suhteessa jeniin.


title: Japanin kuplatalous

text: Kun rahaa oli runsaasti saatavilla investointeja varten, spekulaatiot kasvoivat arvopaperimarkkinoilla, erityisesti Tokion pörssissä, ja kiinteistömarkkinoilla. Asuntojen, osakkeiden ja joukkovelkakirjojen hinnat nousivat niin paljon, että yhdessä vaiheessa Japanin valtio laski liikkeelle 100 vuoden joukkovelkakirjoja. Lisäksi pankit antoivat yhä riskialttiimpia lainoja.


title: Japanin kuplatalous

text: Japani sai uutta kansallista ylpeyttä ja itsevarmuutta uuden taloudellisen valtansa seurauksena, mikä näkyi esimerkiksi kirjoissa kuten Shintarō Ishiharan ja Akio Moritan "NO to ieru Nihon" (”Japani joka osaa sanoa ei”). Monet olivat Japanin ulkopuolella huolissaan buumista, ja ulkomaalaiset havainnoijat kritisoivat tapahtumia. Esimerkiksi Michael Crichton kirjoitti Japanin taloudellisen vallan aiheuttamia ongelmia käsittelevän teoksensa "Nouseva aurinko" tähän aikaan.


title: Japanin kuplatalous

text: Kuplan huipulla huimasti kohonnut maan arvo nousi otsikoihin myös ulkomailla. Keisarillisen palatsin maa-alueen sanottiin olevan Ranskaa arvokkaampi, ja Tokion Ginzan kadulle pudonnut 10 000 jenin seteli oli vähemmän arvokas kun sen peittämä maa. Kuplatalous lisäsi matkailua, kun rikkaat japanilaiset kävivät länsimaissa ostamassa luksustuotteita. Se toi myös Japaniin ulkomaalaisia, joko rikastumaan osakkeilla tai opettamalla englantia.


title: Japanin kuplatalous

text: Hinnat nousivat korkeimmiksi Tokion Ginzan alueella vuonna 1989, paikoin yli 1,5 miljoonaan dollariin neliömetriltä, ja jäivät vain hieman alhaisemmiksi Tokion muilla alueilla. Vuoteen 2004 mennessä huippuluokan "A"-kiinteistö Tokion kauppa-alueella maksoi alle sadasosan 1980-luvun lopun huippuhinnoista ja Tokion asuinalueilla kymmenesosan huipusta. Tästä huolimatta kiinteistöjen hinnat olivat maailman korkeimpia. Noin 20 biljoonaa dollaria (vuoden 1999 kurssilla) katosi kiinteistömarkkinoiden ja Tokion pörssin romahtaessa.


title: Japanin kuplatalous

text: Koska Japanin taloutta ajoi eteenpäin uudelleeninvestointien suuri määrä, tämä romahdus tuntui erityisen voimakkaana. Investointeja tehtiin yhä enemmän maan ulkopuolelle, ja japanilaiset teollisuusyritykset menettivät paljon kilpailukyvystään. Kun japanilaisista tuotteista tuli ulkomailla vähemmän kilpailukykyisiä, alhainen kulutusaste alkoi haitata taloutta ja aiheutti deflaation.


title: Japanin kuplatalous

text: Kiinteistökuplan luomisessa ja kasvattamisessa auttaneet helposti saatavat luotot pysyivät ongelmana useiden vuosien ajan, ja vielä vuonna 1997 pankit antoivat suuririskisiä lainoja. Luotto-ongelman korjaaminen tuli vielä vaikeammaksi, kun valtio alkoi tukea konkurssikypsiä pankkeja ja yhtiöitä, luoden useita ”zombiyrityksiä”.


title: Japanin kuplatalous

text: Kuplan puhkeaminen () tapahtui pikemminkin vähitellen kuin kertarysäyksellä. Sen jälkeistä aikaa kutsutaan Japanissa ”menetetyksi vuosikymmeneksi” ().


title: Toni Tuominen

text: Toni Tuominen (19. maaliskuuta 1976) on suomalainen lentopalloilija, joka on pelannut pääsarjassa 445 ottelua.


title: Toni Tuominen

text: Tuominen on ollut kauan pelipaikaltaan passari, mutta rooli muuttui 2007 kaudella kun Tuominen päätti vaihtaa yleispelaajan rooliin.


title: Toni Tuominen

text: Hän on voittanut Suomen-mestaruuden 1997 Raision Loimun riveissä. Lisäksi Tuomisella on taskussaan yksi SM-hopea ja kaksi SM-pronssia. Hän on pelannut Loimun lisäksi myös Salon Piivolleyssa ja Hurrikaani-Loimaassa. Ulkomailla Tuominen on myös pelannut muutaman vuoden, muun muassa Itävallassa ja Portugalissa.


title: Toni Tuominen

text: Tuominen on esiintynyt myös Suomen A-maajoukkueessa. Hän on pelannut kahdeksan A-maaottelua Suomen paidassa vuosina 1996–1997.


title: Toni Tuominen

text: Lentopallon lisäksi Tuominen on menestynyt beach volleyn puolella. Hän on voittanut neljä Suomen-mestaruutta. Kolme mestaruuksista Tuomiselle on tullut yhdessä parinsa Mikko Eskon kanssa. Esko on Suomen lentopallomaajoukkueen ykköspassari.


title: Toni Tuominen

text: Toni Tuomisen veli Jari Tuominen on myös lentopalloilija, joka on pelannut muun muassa Vammalan Lentopallon joukkueessa.


title: Gábor Jánosi

text: Gábor Jánosi (s. 14. joulukuuta 1976) on unkarilainen lentopalloilija, joka pelasi lentopallon SM-liigassa Salon Piivolleyssa kaudella 2008–2009. Janosi kuului Unkarin A-maajoukkueeseen sekä on moninkertainen Unkarin liigan sekä SM-liigan mitalisti.


title: Gábor Jánosi

text: Jánosi aloitti lentopallouransa syntymäkaupungissaan Kazincbarcikanissa juniorina. Nopeasti hän nousi kotikaupunginsa edustusjoukkueeseen ja näin Unkarin pääsarjaan. Janosi debytoi kotikaupunginsa pääsarjajoukkueessa jo 17-vuotiaana. Kazincbarcikan joukkueesta Janosi siirtyi Szegedissan joukkueeseen jossa hän pelasi vuosina 1998-2001. Samalla hän nousi Unkarin A-maajoukkueeseen hyvien esitystensä ansiosta. Szegedista Janosi siityi takaisin kotikaupungiinsa kauden 2001 päätteeksi. Kazincbarcikan joukkueen riveissä hän voitti Unkarin Cup-mestaruuden kauden 2003 päätteeksi. Hänet valittiin myös Unkarin Cupin parhaimmaksi pelaajaksi samalla kaudella. Kaudella 2004 Janosi oli jälleen voittamassa synnyinkaupunginsa seurassa mestaruutta, kun joukkue voitti Unkarin mestaruuden.


title: Gábor Jánosi

text: Janosi siityi SM-liigaan kauden 2003 päätteeksi. Salon Piivolley hankki Unkarin maajoukkuemiehen riveihinsä, ja tulos oli myös sen mukainen. Piivolley voitti kolme SM-hopeaa peräkkäin kausilla 2004, 2005 sekä 2006. Lisäksi seura otti Suomen cupin hopeaa kausilla 2004, 2006 sekä 2007 Janosin komennossa. Lisäksi joukkueen palkintokaappiin tarttui SM-pronssia kaudelta 2007.


title: Gábor Jánosi

text: Unkarin A-maajoukkueessa Janosi on pelannut 30 A-maaottelua. A-maajoukkueessa lasketaan vain ottelut, joissa pelaaja on ollut kentällä lähes koko ottelun ajan. Janosilla olisi muuten huomattavasti enemmän A-maajoukkuepelejä takanaan.


title: Atte Kyrölä

text: Atte Kyrölä (s. 26. heinäkuuta 1988) on suomalainen lentopalloilija, joka pelaa Lentopallon SM-liigassa Muuramen Lentopallossa. Kaudella 2009/10 Kyrölä pelasi liigassa Saimaa Volleyn väreissä.


title: Atte Kyrölä

text: Kyrölän ensimmäinen kausi SM-liigassa oli vuonna 2006. SM-liigadebyyttinsä jo 17-vuotiaana tehnyt Kyrölä on yksi ikäluokkansa lahjakkaimmista lentopalloilijoista. Perttelin Peikkojen kasvatilla on mittaa 192 senttiä ja painoa 86 kiloa. Kyrölä voitti heti ensimmäisellä kaudellaan SM-liigassa hopeaa. Kyrölä pelasi samalla Piivolleyssa pelatessaan Vihdin lentopallon riveissä Lentopallon 1-sarjaa lainasopimuksella. Kaudella 2008 Kyrölä voitti Suomen Cupin hopeaa Piivolleyn riveissä. Kyrölä tunnetaan erittäin kovasta aloitussyötöstään.


title: Atte Kyrölä

text: Kyrölän huomio on viime vuosina keskittynyt vahvasti taloustieteelliseen tutkimukseen. Parhaillaan hän rehkii Jyväskylän yliopistossa pro gradu -työnsä parissa työmarkkinateeman merkeissä. Suomen akateemisissa piireissä Kyrölästä odotetaankin pelastajaa nyt hyvin ukkoutuneeseen ja staattiseksikin kuvailtuun tieteenalaan.


title: William Powell

text: William Horatio Powell (29. heinäkuuta 1892 Pittsburgh, Pennsylvania – 5. maaliskuuta 1984 Palm Springs, Kalifornia) oli yhdysvaltalainen näyttelijä. Powell muistetaan sivistyneistä, joskin kyynisistä elokuvarooleistaan 1930-luvulta. Hän oli Hollywoodin kulta-ajan legendaarisimpia ja suurimpia tähtiä Metro-Goldwyn-Mayerilla.


title: William Powell

text: William Powell aloitti näyttelijäuransa Broadwaylla teatteri- ja vaudeville-tuotannoissa. Powell aloitti elokuvauransa 1920-luvun alussa mykkäelokuvissa. Hänen uransa kulta-aikaa oli kuitenkin 1930- ja 1940-luku. Hänen tunnetuimpia elokuviaan ovat muiden muassa kuusi "Pettävä varjo" -elokuvaa: "Pettävä varjo" (1934), "Pettävän varjon seuraaja" (1936), "Pettävän varjon uudet seikkailut" (1939), "Pettävä varjo kummittelee" (1941), "Pettävä varjo voittaa pelin" (1945) ja "Pettävän varjon laulu" (1947), kaksi Ziegfeld-filmatisointia "Ziegfeld, naisten kuningas" (1934) ja "Ziegfeldin tähtirevyy" (1945). Hänen muita tunnettuja elokuviaan ovat muiden muassa "Godfrey järjestää kaiken" (1936) ja miessivurooli elokuvassa "Kuinka miljonääri naidaan" (1953). Hän oli urallaan kolme kertaa ehdolla Oscar-palkinnon saajaksi elokuvista "Pettävä varjo", "Godfrey järjestää kaiken" ja "Isä ja me" (1947). Powell ja Myrna Loy näyttelivät yhdessä 14 elokuvassa. Heidän kumppanuutensa on yksi Hollywoodin historian tuotteliaimmista.


title: William Powell

text: Yli neljäkymmentä vuotta kestäneen uransa aikana Powell näytteli sekä elokuvissa että teatterissa. Powell päätti uransa ja vetäytyi eläkkeelle vuonna 1955. Hän kuoli siitä melkein kolmekymmentä vuotta myöhemmin 1984.


title: William Powell

text: William Horatio Powell syntyi 29. heinäkuuta vuonna 1892 Pittsburghissa, Pennsylvaniassa, Yhdysvalloissa kirjanpitäjä Horatio Warren Powellin (1865–1941) ja Nettie Manila Powellin (1872–1959, omaa sukua Brady) ainoaksi lapseksi.


title: William Powell

text: William näytti jo varhaisessa nuoruudessaan osaavansa esiintyä ja näytellä. Hänen vanhemmillaan ei ollut minkäänlaisia näyttelemisen kykyjä. Horatio halusi pojastaan tulevan lakimies, mutta William halusi näyttelijäksi. Hänen päätöksensä ruveta näyttelijäksi tapahtui lukion näytelmätuotannossa "The Rivals". Vuonna 1907 Powellit muuttivat isän työn perässä Kansas Cityyn, Missouriin Williamin ollessa 15-vuotias. Hän kävi koulua Central High Schoolissa. Powellit asuivat muutaman korttelin päässä Carpentereista, joiden tyttärestä Harleanista (tunnettu taiteilijanimellä Jean Harlow) tuli Powellin vastanäyttelijä MGM:llä ja naisystävä. Vaikka he olivat vuosia melkein naapureita, Powell tapasi Harleanin vasta heidän ollessaan suuria tähtiä MGM:llä 1930-luvulla.


title: William Powell

text: High schoolin aikana William oli koulun draamakerhossa ja kävi vapaa-ajalla kaupunginteatterissa katsomassa eri näytelmissä ammattinäyttelijöitä työssään. Hän otti jopa työn oopperassa vahtimestarina nähdäkseen näyttelijöitä työssään. William valmistui Central High Schoolista vuonna 1909.


title: William Powell

text: High schoolin jälkeen Powell kävi vähän aikaa Kansasin yliopistoa pitääkseen isänsä tyytyväisenä. Hän kuitenkin lopetti yliopisto-opintonsa melkein heti sinne tultuaan, koska aikoi pyrkiä näyttelijäksi. Hän joutui elättämään itsensä, koska isä ei suostunut tukemaan häntä näyttelijäsuunnitelmien takia. Powell meni töihin puhelinyhtiöön vuonna 1910.


title: William Powell

text: Vuonna 1910 Powell jätti Kansas Cityn 18-vuotiaana ja lähti New Yorkiin opiskellakseen American Academy of Dramatic Artsissa. Varakas täti maksoi hänen opintonsa, koska isä halusi pojastaan edelleen lakimiestä ja oli valmis rahoittamaan tämän oikeustieteelliset opinnot. American Academy of Dramatic Artsissa Powellin luokkatovereina olivat muun muassa Joseph Schildkraut ja Edward G. Robinson. Vuonna 1912 Powell valmistui AADA:sta ja työskenteli vaudeville-tuotannoissa.


title: William Powell

text: Powell sai ensimmäisen teatteriroolinsa näytelmästä "The Ne’er-Do-Well" vuonna 1912 ja vuonna 1913 Powell sai sivuroolin näytelmästä "Within the Law", joka menestyi hyvin ja piti Powellin työssä kiertueella kahden vuoden ajan. Hän avioitui samassa näytelmässä esiintyneen Eileen Wilsonin kanssa. Näytelmää esitettiin Pittsburghissa, Portlandissa, Buffalossa ja Detroitissa. Powell palasi takaisin Broadwaylle vuonna 1917 näytelmään "The King and the Judge of Zalamea", jonka ensi-ilta oli 20. marraskuuta 1917. Sitä esitettiin 127 näytöstä maaliskuuhun 1918 asti. Samana vuonna hän näytteli musikaalikomediassa "Going Up", josta tuli sen ajan suuri hitti. Sitä esitettiin 351 näytöstä; ensi-ilta oli joulupäivänä 1917 ja viimeinen näytös 26. lokakuuta 1918. Näytelmän loputtua William työskenteli vuodenajan Bostonissa Castle Square Stock Companyn kanssa ja palasi sitten takaisin Broadwaylle näyttelemään Javier-nimistä roistoa draamanäytelmään "Spanish Love", jonka ensi-ilta oli 17. elokuuta vuonna 1920. Näytelmää esitettiin 308 näytöksen verran Maxine Elliottin teatterissa. Se suljettiin toukokuussa 1921. "Spanish Loven" aikana Powellille tarjottiin roolia uudesta "Sherlock Holmes" -filmatisoinnista ja Powell hyväksyi tarjouksen. Elokuvassa Holmesia näytteli John Barrymore.


title: William Powell

text: Vuonna 1922 Powell aloitti Hollywood-uransa ja näytteli "Sherlock Holmesin" jälkeen kahdessa muussa elokuvassa "When Knighthood Was in Flower" ja "Outcast", ja näytteli myös kahdessa muussa näytelmässä "Bavu" ja "The Woman Who Laughed". Melodraaman "Bavun" ensi-ilta oli 25. helmikuuta ja sitä esitettiin ainoastaan maaliskuuhun asti 25 näytöstä. "The Woman Who Laughed" myös osoittautui flopiksi ja sitä esitettiin vain 13 näytöstä elokuussa.


title: William Powell

text: Powell palasi takaisin Hollywoodiin ja hänestä tuli Paramount Picturesin sopimusnäyttelijä vuonna 1924. Hänellä oli sivuroolit muiden muassa elokuvissa "Etelän rakkautta" (1923), "Meidän päiviemme nainen!" (1924), "Suurkaupungin pauloissa" (1925), "Houkuttelevat huulet" (1926) ja "Yö New Yorkissa" (1927).


title: William Powell

text:
Hänen muistetuin rooli mykkäelokuvissa oli Emil Janningsin tähdittämässä elokuvassa "Viimeinen määräys" vuodelta 1928, josta Jannings voitti roolistaan toisen Oscar-palkintonsa. "Viimeinen määräys"-elokuvan ansiosta Powell sai ensimmäisen pääroolinsa ja läpimurtonsa etsivä Philo Vancena elokuvassa "Salaperäinen rikos" (1929). Powellin vastanäyttelijänä oli Louise Brooks ja Jean Arthur. Powell palasi Philo Vancen rooliin "Salaperäisen rikoksen" jälkeen vielä neljä kertaa: "The Greene Murder Case" (1929), "The Benson Murder Case" (1930), "Paramount on Parade" (1930) ja "Murhien murha" (1933). Muita tunnettuja Powellin mykkäelokuvia on "Romola" (1924), "Aloma, tanssijatar" (1926), "Trikolorin sankarit" (1926) ja "Mies paikallaan" (1927).
William kokeili tuottajantöitä ja tuotti Broadway-näytelmän "Revolt", jonka ensi-ilta oli Vanderbilt Theatressa 31. lokakuuta vuonna 1928. Näytelmän oli ohjannut ja kirjoittanut Harry Wagstaff Gribble. Näytelmä kuitenkin floppasi ja se suljettiin 30 näytöksen jälkeen marraskuussa 1928.


title: William Powell

text: Powell teki mykkäkautena kymmeniä elokuvia, mutta ei saavuttanut vielä sitä "todellista" läpimurtoa. Äänielokuvien tulo 20-luvun lopussa ei tuhonnut Powellin siihen asti rakentamaansa uraa, kuten monien muiden kuuluisien mykkäelokuvakauden näyttelijöiden, vaan se nostatti Powellin uran aivan uudelle tasolle. Hänellä oli äänielokuviin vaadittu erinomainen ja sivistynyt ääni. Powell ei kuitenkaan ollut tyytyväinen hänelle annettuihin rooleihin mitä hän näytteli Paramountilla. Powell purki Paramount-sopimuksensa seitsemän vuoden jälkeen vuonna 1931 ja siirtyi Warner Brosille. Hänen ensimmäinen elokuvansa Warner Brosille oli "The Road to Singapore". Powell teki Warner Brosille muiden muassa elokuvat "Palavia sydämiä" (1932) ja "Lawyer Man" (1933), jossa Powellilla vastanäyttelijänä oli Joan Blondell. Powell joutui taas pettymään hänelle annettuihin rooleihin ja pari vuotta kestäneen sopimuksen jälkeen vuonna 1933 Powell jätti Warner Brosin. Hän oli tehnyt Warnerille vain kahdeksan elokuvaa. "Murhien murha" (1933) oli viimeinen elokuva, jonka hän teki Warnerille.


title: William Powell

text: Vuonna 1934 Powell allekirjoitti sopimuksen Metro-Goldwyn-Mayerin kanssa, missä hänestä tuli parivaljakko Myrna Loyn kanssa. Heidän ensimmäinen yhteinen elokuvansa oli "Kuolemaantuomittu" (1934), josta tuli suuri hitti. "Kuolemaantuomitussa" yhtä pääosaa esitti myös Clark Gable. Elokuvan ohjaaja W. S. Van Dyke huomasi kuvauksien aikana, että Powellin ja Loyn välillä oli luonnollista kemiaa ja palkkasi heidät molemmat seuraavaan elokuvaansa. Siinä missä Philo Vance teki Powellista tähden, toinen etsivä, Nick Charles, teki hänestä supertähden. Hän sai roolista ensimmäisen Oscar-ehdokkuutensa, jota hän näytteli elokuvassa "Pettävä varjo" (1934). "Pettävä varjo" osoittautui myös suureksi menestykseksi ja esitteli Powellin hienostunutta charmia ja nokkelaa huumorintajuaan. Powell palasi Nick Charlesin rooliin vielä viidesti. "Pettävässä varjossa" näytteli hänen vaimoaan, Noraa, Myrna Loy. Loy näytteli Nora Charlesia myös kaikissa viidessä jatko-osassa. Vuoden 1934 puolella ilmestyivät myös elokuvat "Naisten aarreaitta", vastanäyttelijänään Powellilla oli Bette Davis, "Avain" ja "Vaarallista leikkiä", joka oli kolmas yhteistyö Loyn kanssa. Elokuvassa näytteli myös Rosalind Russell.


title: William Powell

text:
Vuonna 1935 MGM lainasi Powellia RKO Picturesille elokuvaan "Naamioitu paholainen" Ginger Rogersin vastanäyttelijäksi. Loppukeväällä 1934 Powell alkoi tapailla toista MGM-tähteä Jean Harlow'ta. He tekivät ensimmäisen yhteisen elokuvansa "Trocaderon" vuonna 1935. Pian siitä heille alkoi kehittyä vakavampi romanssi kulissien takana. "Trocaderoa" seurasivat elokuva "Harha-askel", jossa Powell näytteli kaksinkertaisen Oscar-voittaja Luise Rainerin kanssa ja "Vakoilukeskus", jossa hänellä on vastanäyttelijänään jälleen Rosalind Russell.
Vuosi 1936 oli Powellille hyvin menestykäs. Hänen kolme elokuvaansa kipusivat lippuluukkumenestyksien kärkeen. "Ziegfeld, naisten kuningas" oli vuoden toiseksi menestynein elokuva. Menestynein oli toinen MGM:n elokuva, "San Franciscon maanjäristys", jossa pääosia tähditti Clark Gable, Jeanette MacDonald ja Spencer Tracy. "Ziegfeldin" naispääosia näyttelivät Myrna Loy ja Luise Rainer, joka voitti Anna Heldin roolistaan parhaan naispääosan Oscar-palkinnon. "Ziegfeld, naisten kuningas" oli ehdokkaana seitsemään Oscar-palkintoon, joista se voitti kolme, muiden muassa parhaan elokuvan Oscarin. Se oli neljäs Powellin ja Loyn yhteistyö. "Rouva Sherlock Holmes" menestyi heikommin kuin "Ziegfeld", mutta sai sen edestä positiivista palautetta. "Rouva Sherlock Holmes" oli ohjaaja Stephen Robertsin viimeinen ohjaustyö, jossa Jean Arthur näytteli naispääosaa. Seuraava elokuva "Godfrey järjestää kaiken" toi Powellille toisen Oscar-ehdokkuutensa vuonna 1937. Powell näytteli nimiroolia ja naispääosassa oli Carole Lombard. Vuonna 1999 "Godfrey järjestää kaiken" valittiin "kulttuurisesti, historiallisesti tai esteettisesti merkittävänä" elokuvana säilytettäväksi Yhdysvaltain kongressin kirjaston National Film Registryssä. "Godfrey järjestää kaiken" oli ehdokkaana kuuteen Oscariin, muttei voittanut niistä yhtäkään. Elokuva oli ensimmäinen, joka sai kaikki neljä näyttelijä-Oscar-ehdokkuudet, vaikka sivurooli-palkinnot otettiin käyttöön sinä vuonna. Yhdysvaltain elokuvainstituutti valitsi vuonna 2000 "Godfrey järjestää kaiken" kaikkien aikojen hauskimpien komedioiden listalle sijalle 44. Powell palasi yhteistyöhön Harlow'n kanssa Jack Conwayn ohjaamaan elokuvaan "Kahdesti vihitty". Elokuvassa myös näyttelivät pääosia Loy ja Spencer Tracy. "Kahdesti vihitty" ilmestyessään osoittautui suureksi yleisö- että arvostelumenestykseksi ja sai vuonna 1937 parhaan elokuvan Oscar-ehdokkuuden. Joulukuussa Powellilta ilmestyi jatko-osa "Pettävälle varjolle". "Pettävän varjon seuraaja" sai vuonna 1937 parhaan sovitetun käsikirjoituksen Oscar-ehdokkuuden, mutta hävisi sen Paul Munin tähdittämälle "Tohtori Louis Pasteurille". Elokuvassa näytteli sivuroolia James Stewart.


title: William Powell

text: Myrna Loyn kanssa Powell painoi käden- ja jalanjälkensä ja kirjoitti nimikirjoituksensa märkään betonilaattaan Grauman's Chinese Theatren edustalla 20. lokakuuta vuonna 1936.


title: William Powell

text: Vuoteen 1937 mennessä Powell oli maailman huipulla, kunnes hänelle tapahtui tragedia yksityiselämässään: naisystävän kuolema. Vuonna 1937 Powell näytteli yhdessä Joan Crawfordin kanssa komediadraamassa "Seurapiiriseikkailu". Loy oli aluksi Crawfordin roolissa, mutta kun Crawford ei tykännyt roolistaan elokuvassa "Irlanti tulessa" (1937) niinpä naiset vaihtoivat rooleja keskenään. "Seurapiiriseikkailu" sai laajalti positiivista kritiikkiä. "Seurapiiriseikkailua" seurasivat vielä vuoden 1937 puolella "Keisarin nimessä" ja "Kaksoishäät", jotka eivät menestyneet yhtä hyvin kuin "Seurapiiriseikkailu". Elokuvassa "Keisarin nimessä" Powellin vastanäyttelijänä oli Luise Rainer, Robert Young ja Maureen O'Sullivan. "Kaksoishäät" oli taas Powellin ja Loyn seitsemäs yhteinen elokuva. Elokuvan kuvaukset piti yhdessä välissä keskeyttää melkein kahdeksi kuukaudeksi Jean Harlow'n kuoleman takia.


title: William Powell

text: Powell ei tehnyt yli vuoteen yhtäkään MGM-elokuvaa, vaan piti lomaa matkustellen. Vuonna 1938 hän kuitenkin teki yhden elokuvan 20th Century Foxille, "Paronitar ja kamaripalvelija". Powellia koeteltiin vielä tällöinkin, sillä Powellilta diagnosoitiin syöpä. Hän joutui olemaan hoidossa puoli vuotta, jonka jälkeen hän parantui. Powell joutui sen takia ottamaan vähemmän rooleja vastaan ja 1940-luvulle mentäessä hänen uransa alkoi huomattavasti hidastua. Vuonna 1939 Powell palasi Nick Charlesin rooliin kolmanteen "Pettävä varjo"-elokuvaan, "Pettävän varjon uudet seikkailut". Myrna Loy palasi Nora Charlesin rooliin ja siitä tuli heidän kahdeksas yhteinen elokuva. "Pettävän varjon uudet seikkailut" pääsi sijalle 11. vuoden 1939 menestyneimpien elokuvien listalle.


title: William Powell

text: Vuonna 1940 Powell teki Loyn kanssa romanttisen komedian "Rakastan sinua taas". Powell palasi Loyn kanssa yhteistyöhön seuraavaankin elokuvaansa "Lemmenhullu" vuonna 1941. Samana vuonna ilmestyi myös neljäs "Pettävä varjo"-elokuva, "Pettävä varjo kummittelee", jossa he näyttelivät jälleen yhdessä. Se oli jo heidän yhdestoista yhteinen elokuvansa. Powell palasi ohjaaja Jack Conwayn kanssa yhteistyöhön elokuvaan "Hämärän peitossa" (1942), jossa Powellin vastanäyttelijänä oli Hedy Lamarr. Powellilla oli cameorooli vuonna 1943 elokuvassa "The Youngest Profession". Lamarrin kanssa Powell teki vuonna 1944 elokuvan "Rakkautta ja tähtitiedettä".